Gajger pobedio u Titize-Nojštatu i preuzeo vođstvo u generalnom plasmanu - SPORTSKI ŽURNAL\nGajger je do treće ovosezonske pobede i preuzimanja vođstva u generalnom plasmanu došao skokovima od 132 i 141 metra, odnosno sa 288,3 boda\nNemački ski skakač Karl Gajger pobednik je današnjeg takmičenja Svetskog kupa u Titize-Nojštatu.\nGajger je do treće ovosezonske pobede i preuzimanja vođstva u generalnom plasmanu došao skokovima od 132 i 141 metra, odnosno sa 288,3 boda.\nDrugi je završio Slovenac Anže Lanišek sa dva skoka od 134,5 metara (283,1 bod), dok je treće mesto pripalo još jednom domaćem takmičaru Markusu Ajzenbihleru (132,5 i 132 metara, odnosno 273,9 bodova).\nPobednik Novogodišnje turneje Japanac Rjoju Kobajaši takmičenje je završio na petom mestu skokovima od 133 i 131 metra, pa je tako ostao bez vodećeg mesta u ukupnom poretku Svetskog kupa.\nGajger sada na prvom mestu generalnog plasmana ima 997 bodova, 11 manje ima Kobajaši na drugom mestu, a treći je Norvežanin Halvor Egner Granerud sa 749 bodova.\nSutra je na programu još jedno takmičenje u Titize-Nojštatu.


Kyocera M5526CDN laserski štampač cena, cene Srbija, prodaja Beograd Novi Sad Niš\nKyocera M5526CDN laserski štampač cene\ncena 54.999,00 din | prodavnica (1)\ncena od 51.199,00 din\nEPonuda nije internet prodavnica već Vam omogućava da brzo i lako nađete Kyocera M5526CDN laserski štampač po najjeftinijoj ceni. Naš cilj je da kupci budu što bolje informisani o ponudi Kyocera laserski štampač M5526CDN na tržištu Srbije. Vrlo lako nalazite željeni proizvod za kategoriju Štampači cene, ne morate da lutate od sajta do sajta za Kyocera Štampači, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Kyocera M5526CDN laserski štampač sa PRODAVCEM. EPonuda ne može da garantuje potpunu tačnost specifikacije i slika za Kyocera M5526CDN laserski štampač. Pre kupovine, podatke za Kyocera laserski štampač M5526CDN proverite na sajtu PROIZVOĐAČA.


Izvor: RTS, 26.Feb.2021, 14:38\nPredsednica Vlade Srbije Ana Brnabić razgovarala je sa odlazećim ambasadorom Turske u Srbiji Tanžu Bilgičom o postignutim rezultatima u saradnji i bilateralnim odnosima dve države, kao i o planovima i projektima za budući period.\nPredsednica vlade Ana Brnabić ocenila je da su odnosi i saradnja Srbije i Turske trenutno na najvišem nivou, i da umnogome doprinose, ne samo bilateralnim odnosima >> Pročitaj celu vest na sajtu RTS << i razvoju ekonomije, već i stabilnosti našeg regiona.\nSumirajući zajedničke projekte, Brnabićeva je istakla da su posebno značajni oni u oblasti infrastrukture, izdvojiviši projekat regionalnog prijateljstva i prosperiteta – auto-put između Beograda i Sarajeva.\nNaveo je da u ovom trenutku u Srbiji posluje oko hiljadu turskih kompanija i da će se taj broj povećavati, zahvaljujući dobrim tržišnim uslovima i finansijskoj stabilnosti koju je Srbija postigla.\nOsim projekata u oblasti saobraćajne infrastrukture, ambasador Bilgič je istakao i značaj obnove kulturno-istorijskih spomenika u Srbiji, poput planirane rekonstrukcije Golubačke tvrđave, kao i rekonstrukciju Kasapčića mosta u Užicu, koji je prema njegovim rečima, simbol srpsko-turskog prijateljstva.\nGovoreći o trenutnoj epidemijskoj situaciji, ambasador je iskoristio priliku da čestita na uspešnom procesu imunizacije u Srbiji.\nČestitao je premijerki Brnabić i na svemu postignutom proteklih godina i izuzetnoj saradnji sa Vladom Srbije koju je imao tokom svog mandata.\nPredsednica Vlade poželela je mnogo uspeha ambasadoru Bilgiču u budućem profesionalnom angažovanju i na ličnim uspesima tokom svog mandata u Srbiji.


Priština lansirala novu ideju za sever Kosova - Sputnjik Srbija\n11:12 06.12.2018 (osveženo 11:21 06.12.2018) Preuzmite kraći link\n„Šta bi to bilo? To govorim još od 2007, da sever Kosova treba da bude velika privredna zona gde će deo teritorije pripadati Srbiji, a deo Kosovu, a da tom privrednom zonom upravlja neko treći. Tu vidim rešenje. Ali možda je za takve ideje još prerano“, rekao je ministar inostranih poslova Kosova u intervjuu za „Dojče vele“.\nPacoli smatra da Priština ne treba da povuče odluku o uvođenju carina za robu iz Srbije i Bosne i Hercegovine uprkos osudama Sjedinjenih Država, Nemačka i druge zapadne zemlje.\nKomentarišući nedavnu posetu evropskog komesara Johanesa Hana, koji je rekao da vizna liberalizacija za Kosovo mora da čeka barem do 2020. godine, Pacoli je konstatovao da se „Evropa ne ponaša korektno“.


Vreme 782-783 - Sportska 2005.: Medalje, batine i prepucavanja -->\nProtekla godina obećava nastavak osipanja publike i još jaču borbu za preostala lukrativna mesta u pojedinim sportskim disciplinama\nUSPEŠNI, MOŽDA USPEŠNI I NEUSPEŠNI: Vaterpolo,...\nOno što je proteklu deceniju i po bila odlika tribine i navijačkih grupa prelilo se prošle godine na sportske terene. Nasilje koje je pratilo gomilu sportskih događaja u prošlosti prouzrokovano nacionalnom i pukom međunavijačkom netrpeljivošću preselilo se na "borilišta", u svlačionice, u "sportske forume", na konferencije za novinare. Godine 2005. su raznorazni delili šamare u onoj oblasti života koja je volela da bude predstavljena kao retka vrednost ovog društva, a bukvalnim tumačenjem Zakona o sprečavanju nasilja na sportskim priredbama došlo je do "kriminalizacije" sporta jer je jedan sportista osuđen zbog tuče na terenu a drugi se nalaze u istrazi. U isto vreme, sud nije bio spreman da vodi postupke protiv huligana koji su svako veće okupljanje iskoristili za divljanje i obračun sa policijom. Ostaće zabeleženo da su ove godine trojica mladića izgubila život u navijačkim obračunima.\nfudbalska reprezentacija i...\nTeško prizemljenje – o košarci je reč – dobrodošlo je ne da bi se sve raspalo, već da bi se prestalo sa sluđivanjem javnosti o tome kako jedan sportski uspeh može da nam ublaži rane iz rata – ranije, a sada – tranzicione porođajne muke. Ipak, pozivnica za svetsko prvenstvo u Japanu naredne godine dobijena je i videćemo da li će inat i prkos biti glavni motivacioni faktori ili ćemo prisustvovati nečemu racionalnijem.\nJedna vrsta čuda dogodila se sa fudbalskom reprezentacijom koja je zabeležila najbolji rezultat u kvalifikacijama još od 1981, kada se ondašnja reprezentacija SFRJ plasirala direktno na Mundijal u Španiji ispred Italije, koja je docnije postala prvak sveta. Tim koji vodi Ilija Petković pokazao je ne toliko fudbalskog znanja koliko dobre energije i želje za potvrđivanjem. Čini se prvi put niko ništa nije očekivao od fudbalera i to se pokazalo kao dobra pozicija. Prvenstvo u Nemačkoj naredne godine i pored objektivno teške grupe u kojoj SCG ima najlošiji rejting, ne mora da bude samo turističkog karaktera ako se ispostavi da su umor i istrošenost najboljih igrača "velikih" reprezentacija najveća prednost ekipe Srbije i Crne Gore.\n...i Crvena Zvezda\nU isto vreme dogodila su se "previranja" u najvećim fudbalskim klubovima, Crvenoj zvezdi i Partizanu. Klub iz Ljutice Bogdana dobio je relativno osveženu upravu, prvog trenera "stranca", posle dugo godina igrali su više od dve utakmice u Evropi i prvi su na kraju jesenjeg dela domaćeg prvenstva što je bila retkost i u doba najvećih uspeha ovog tima. Predsednik Dragan Stojković, trener Valter Zenga i prvi igrač lige Nikola Žigić obeležili su jesen u prvenstvu čije utakmice u proseku prati manje publike nego što na dnevnom nivou imaju posetilaca beogradske kladionice pojedinačno. Partizan je posle najuspešnije sezone u istoriji doživeo debakl u Evropi, čime je podsetio na dane kada je ispadao od najslabijih klubova koji igraju u evropskim takmičenjima. Navijači, ako je moguće upotrebiti ovu zbirnu imenicu za grupice ljubitelja fudbala koji tradicionalno navijaju sa jedne tribine, radikalizovali su svoj odnos prema upravi na čijem se čelu nalazi nikad jači Žarko Zečević. Gensek FK Partizana prevazišao je okvire upravljanja fudbalskim klubom i predstavlja jednu od najmisterioznijih ličnosti srpske javne scene. Čovek koji je "na vlasti" duže od Mila Đukanovića i koji je "dobar sa svima" uspešno amortizuje sve pritiske i pokazuje da zna da pliva u svakoj vodi i po svakom vremenu. Biće zanimljivo videti šta će se sa klubovima dešavati posle usvajanja najavljenog i pripremljenog zakona o sportu. Godina ispred nas pokazaće, konačno, na primeru Partizana posebno, koliko je pravo učešće sadašnjih vodećih ljudi.\nDa se ne bi čitava godina svela na isplivavanje loših svari u sportu pobrinuli su se tradicionalni osvajači medalja – vaterpolisti, odbojkaši i mlade selekcije. Vaterpolisti su u svim kategorijama osvojili sve što je moglo da se osvoji, a najbolja selekcija je potvrdila dominaciju, i pored promene trenera, osvojivši u Montrealu zlatnu medalju na svetskom prvenstvu. To je najveći sportski uspeh ove godine i jedina prilika lokalnim političarima da se malo ogrebu o sportsku slavu i da se slikaju sa onima koji su "davno u Evropi". Dvostruki prvaci Evrope, prvaci sveta i osvajači svetskog FINA kupa, nemaju u svojoj kolekciji samo olimpijsko zlato, koje im je u dramatičnom finalu izmaklo 2004. godine u Atini. Za razliku od fudbalera i košarkaša koji koriste svaku priliku da istaknu svoju posvećenost noćnom životu i provodu na splavovima, vaterpolisti su neki drugi svet koji svoj posao obavlja na najbolji mogući način. Odbojkaška selekcija koja je vrhunac doživela na Olimpijadi u Sidneju 2000. godine ostaje u svetskom vrhu mada se smena generacija još nije dogodila. Ove godine na EP-u u Beogradu i Rimu osvojena je medalja čime je zadržan kontinuitet "boravka u vrhu", ali, u isto vreme, na klupskom nivou nema velikih dometa. S obzirom na uložena sredstva, ova dva sporta donose fantastične uspehe kada je reč o reprezentacijama, dok na klupskom planu postajemo inkubator za vodeće evropske klubove.\nSlična je situacija i sa Jasnom Šekarić, koja je već ove godine uspela da za sebe obezbedi šestu olimpijadu u karijeri čime ulazi u krug najvećih sportista sveta. Višestruka olimpijska šampionka, svetska prvakinja i rekorderka, još jednom je pokazala istinsku vrednost i kvalitet. Svaki njen uspeh pokazuje, zapravo, da bi državna intervencija u domenu sporta mogla da doprinese disciplinama koje nisu medijski atraktivne a u kojima SCG ima vrhunske predstavnike. Da je bilo dobrog osećaja, možda bi prošle godine Nataša Janić donela dva zlata sa Olimpijade u Atini svojoj matičnoj državi a ne Mađarskoj.\nPreviranja unutar Olimpijskog komiteta i sa Sportskim savezom Srbije kretala su se upravo u kontekstu "nadležnosti za raspolaganje sredstvima", jer bi birokrate htele da odlučuju o novcu koji država može da izdvoji za razvoj sporta, a ne mogu da se dogovore "ko je glavniji". Naredna godina i usvajanje zakona o sportu trebalo bi da donekle uobliče i formiraju strateške smernice razvoja sporta na ovim prostorima i da tačno odrede odnos privatnog i državnog kapitala i imovine. Ono što je u ozbiljnom svetu odavno jasno u Srbiji dobija stidljive naznake transparentnog. Sport je, jednostavno rečeno, industrijska grana, s jedne strane, i stvar prestiža, s druge. U skladu s tim potrebno je definisati okvir i odrediti pravila da bi se izbeglo otimanje na račun pozivanja na nacionalni interes. Ko ima interesa da ulaže u klubove može to da čini poštujući "normativu", a država treba da brine za zdravlje nacije kroz ulaganje u sport. "Veliki klubovi" i "velika imena" trebalo bi da se okanu logike po kojoj im je neko uvek nešto dužan, odnosno trebalo bi da se manu zaštitničkog ogrtača političara i mešetara. Ili da nam bar to ne prodaju kao priču o "nacionalnom interesu".


SINIŠA MALI: Obećavam, živećemo bolje 2020. godine\nMinistar finansija Siniša Mali izjavio je da će uskoro razgovarati sa poslanicima u Skupštini Srbije povodom novih mera i aranžmana sa MMF-om. On je takođe rekao da će biti u redovnom kontaktu sa Fiskalnim savetom Srbije.\nMali je beogradskim medijima preneo informaciju da redovno prati sugestije Fiskalnog saveta ali da on kao ministar nije u stanju da ispuni svaki predlog i molbu saveta jer finansije nisu uvek onakve kave se čine sa strane.\nImam jako težak posao kao naslednik ministra finansija. Dosta smo toga već uradili, razmatramo da od početka naredne godine određenim ljudima povećamo plate ujedno svakodnevno radimo sa NBS da održimo zdrav kurs evra i dinara koji JE JAKO povoljan. izjavio je ministar i dodao:\nPočetkom 2020. godine imaćemo najveći prihod u modernoj istoriji Srbije, polako ćemo početi i da unovčavamo završene autoputeve ali i Beograd na vodi u kojem da vas podsetim već mnogi žive svakodnevno. Moram da kažem da će se mnogo bolje živeti za dve godine.


KO PDA TK pozdravio odluku Mirsada Kukića o sazivanju Glavnog odbora PDA i konstituisanju organa stranke – PDA BiH – Tuzla\nKantonalni odbor PDA Tuzlanskog kantona je na održanoj sjednici pozdravio odluku predsjednika Mirsada Kukića o sazivanju sjednice Glavnog odbora PDA, zakazane za 23. januar 2022. godine, na kojoj će se završiti konstituisanje organa stranke koje nalaže Kongres i donijeti odluke o novonastaloj situaciji.\nKantonalni obor PDA podržava stav Pokret demokratske akcije da su Sjedinjene Američke Države najveći prijatelj države Bosne i Hercegovine.\nKantonalni odbor PDA daje punu podršku predsjedniku Mirsadu Kukiću u pregovorima sa strankama probosanskog bloka i strankama, koalicionim partnerima na Tuzlanskom kantonu, te da u istim koristi i opcije koje je ponudio Kantonalni odbor.\nKantonalni odbor PDA podržava izuzetno uspješan rad Vlade TK i skupštinske većine TK, s obzirom na budžet kojim Kantonalna vlada raspolaže, izražen kroz nepravednu raspodjelu javnih prihoda.\nTakođe, podsjećamo da je PDA u Skupštini TK podržala niz zakonskih rješenja, od kojih ističemo Zakon o prijavljivanju, porijeklu i kontroli imovine izabranih dužnosnika, nositelja izvršnih funkcija i savjetnika u TK, a u cilju sistemske borbe protiv korupcije, a koje podržava i Ambasada SAD-a.\nKantonalni odbor PDA poručuje da će i u narednom periodu podržavati rad Vlade TK i svih ministara u Vladi TK, kao i sve inicijative i zakonska rješenja u Skupštini TK koja doprinose unaprjeđenju života građana Tuzlanskog kantona.


Jasno je da u kvalifikacijama neće moći da igraju momci iz NBA lige, a ostaje veliko pitanje da li će dres reprezentacije nositi igrači iz Evrolige.\nFIBA je održala sastanak u Francuskoj a bili su prisutni predstavnici saveza Nemačke, Grčke, Izraela, Italije, Litvanije, Rusije, Srbije i Španije i Turske. Izdato je saopštenje koje prenosimo u celosti:\n1. “Košarkaška porodica mora da ostane ujedinjena i da radi zajedno i solidarno na zajedničkom cilju. A, to je promocija košarke”.\n2. Takmičenja klubova i reprezentacija mogu da se tokom godine održavaju paralelno, što se događalo do 2003. godine, kao i sada - u drugim sportovima.\n3. Osuđujemo odluku kompanije ‘ECA’ (koja rukovodi Evroligom) da odbije pomeranje utakmica za dva dana, kao komercijalni napad na reprezentacije, koji ugrožava njihovo postojanje i ugrožava njihove šanse da se kvalifikuju za Svetsko prvenstvo i Olimpijske igre. Nacionalni timovi ostaju ‘lokomotive’ svetske košarke.\n4. Primili smo pisanu potvrdu ‘ECA’, upućenu Evropskoj komisiji, da klubovi sigurno ne bi bio u prekršaju ako ne bi izveli na teren igrače koji su u reprezentacijama, u skladu sa njihovom regulatornom dužnošću pod nadležnim pravilima FIBA ili košarkaških saveza. Takođe, apelujemo na ‘ECA’ da poštuje ono na šta se obavezala u novembru 2016. godine, izmenom evroligaškog kalendara, koji stvara očiglednu prepreku puštanju igrača.\n5. Podsećamo klubove koji učestvuju u nacionalnim prvenstvima da imaju onoliko prava koliko i obaveza. Osuđujemo svaki direktan ili indirektan pritisak klubova ili igrača.\n6. Nastavićemo da obezbeđujemo najbolje moguće uslove za igrače reprezentacija.


Evropska unija počinje vakcinaciju protiv COVID-19 – Fokus.ba\nEvropska unija počinje vakcinaciju protiv COVID-19\nSvaka zemlja sama odlučuje ko će dobiti prve vakcine, ali sve stavljaju najugroženije na prvo mjesto\nZemlje Evropske unije, uključujući i Hrvatsku, od danas počinju vakcinaciju stanovništva protiv koronavirusa.\nNjemačka, Mađarska i Slovačka počele su proces imunizacije dan ranije, samo nekoliko sati pošto su im stigle prve pošiljke, što je poremetilo plan Evropske unije za koordiniran početak vakcinacije, u svih 27 država EU.\nPrva osoba u Njemačkoj koja je vakcininisana preparatom “Pfizer-BioNTech” je 101-godišnja Edit Kvoicala, javila je novinska agencija DPA.\nU Mađarskoj su najprije vakcinisani zdravstveni radnici u Centralnoj bolnici Pešte, u Budimpešti.\nPrve pošiljke vakcine stigle su u bolnice širom EU u kontejnerima-frižiderima, pošto su polovinom ove nedjelje bile poslate iz proizvodnog centra u Belgiji.\nPredsjednica Evropske komisije Ursula von der Leyen je početak disstribucije vakcine nazvala “dirljivim trenutkom jedinstva” EU.\nUz neke od najranije i najgore pogođenih žarišta zaraze koronavirusom na svijetu – Italiju i Španiju, kao i Češku čiji je zdravstveni sistem jesenas bio nadomak raspada, ukupno 27 država EU zabilježilo je više od 16 miliona inficiranih i više od 336.000 umrlih, za šta stručnjaci kažu da je tek dio stvarnog bilansa zbog neregistrovanih slučajeva i ograničenog testiranja.\nPrve pošiljke su svega po oko 10.000 doza u većini zemalja EU, a programi masovne vakcinacije trebalo bi da počnu tek u januaru. Svaka zemlja sama odlučuje ko će dobiti prve vakcine, ali sve stavljaju najugroženije na prvo mjesto.\nU Hrvatskoj će vakcinacija početi jutros u jednom staračkom domu u Zagrebu.\nČelnici EU 21. januara na online samitu o sprečavanju širenja koronavirusa


Jeftini letovi iz Šri Lanke za Češku - Avionske karte Šri Lanka Republika Češka - eSky.ba\nLetovi iz Šri Lanke za Češku\nPretražite letove iz Šri Lanke za Češku\nProvjerite najbolje ponude letova iz Šri Lanke za Češku\nZa rutu iz Šri Lanke za Češku nema direktne veze\nNajkraći letovi s presijedanjem traju oko 13h 35min.\n✔ Postoje li posebne ponude za letove iz Šri Lanke za Češku na eSky.ba?\n✔ Mogu li se pobrinuti za osiguranje prilikom rezervacije leta iz Šri Lanke za Češku?\n✔ Ako rezerviram let iz Šri Lanke za Češku, mogu li rezervirati ujedno i smještaj?\n✔ Koje avio-kompanije nude letove iz Šri Lanke za Češku?\nBudite sigurni, da na eSky.ba ponuda letova iz Šri Lanke za Češku uključuje ne samo niskotarifne avio-kompanije, već i one koje su specijalizirane za visoki standard.\nPopularne avio kompanije na ruti Šri Lanka - Republika Češka


Od ukupno 37 miliona evra, koliko će ministarstva moći da potroše na službena putovanja, najviše će dobiti Ministarstvo prosvete (skoro 22 miliona evra), zatim ministarstva Ivice Dačića (pet miliona evra), Vladana Vukosavljevića (1,6 miliona) i Zorana Đorđevića, čije će ministarstvo dobiti nešto više od 1,3 miliona evra. Na začelju liste istovremeno su Ministarstvo državne uprave i lokalne samouprave, Ministarstvo zaštite životne sredine, te ministarstva rudarstva i omladine i sporta. Njihovi službenici zajedno će na putovanja potrošiti manje od 75 miliona dinara, koliko je, recimo, budžetom pripalo samo resoru ministra Rasima Ljajića.\nMinistarstvo prosvete tradicionalno iz budžeta dobija najviše novca za putovanja, a kako se navodi, razlog je širok resor koji pokriva predškolsko, osnovno i srednje obrazovanje, ali i rad univerziteta i zavoda širom Srbije. Tako je za poslove u okviru osnovnih škola za putovanja predviđeno 1,4 milijarde dinara, a za srednje škole 392 miliona dinara. Oko 5,5 miliona dinara koštaće i putovanja u okviru inspekcijske kontrole svih obrazovnih ustanova, a 2,8 miliona dinara predviđeno je za putovanja državnih službenika koji su zaduženi za razvoj regionalnih obrazovnih politika.\nPredsednica Unije sindikata prosvetnih radnika Srbije Jasna Janković pojašnjava za "Blic" da se budžet Ministarstva prosvete za službena putovanja često troši za podršku školama širom zemlje, što se i vidi u budžetu.\n- Često su to putovanja do samih univerziteta u Srbiji, ali često i u inostranstvo, gde odlazi veliki broj ljudi sa zadatkom da donesu dobru praksu i iskustva i da vide kako to rade druge zemlje. Pitanje koje se često postavlja jeste, međutim, koliko su takva putovanja korisna i dobro osmišljena. Imate, recimo, situaciju da se putovalo u najrazvijenije zemlje, te je pitanje može li model za Srbiju biti iskustvo iz skandinavskih zemalja ili Švajcarske - ocenjuje Jankovićeva. Veliki budžet za putovanja, skoro 200 miliona dinara, dobilo je i Ministarstvo kulture. Njihov budžet se, međutim, odnosi na troškove putovanja ustanova kulture čiji je osnivač Republika Srbija, zatim zaposlene u Ministarstvu i one koji rade u novinsko-izdavačkoj kući "Panorama".\nZanimljivo je da su pojedine institucije dobile više sredstva za putovanja nego neka ministarstva. Tako je, na primer, Narodna skupština dobila i 20 puta više novca nego resori pojedinih ministara, dok je Republički zavod za statistiku dobio više od 34 miliona dinara, koliko će, recimo, na službena putovanja potrošiti i ministarstvo Zorane Mihajlović.


40% niže cene školarine + ITAcademy JUNIOR program – OnlineVesti\n40% niže cene školarine + ITAcademy JUNIOR program\nby admin November 22, 2020, 2:06 pm 820 Views\n– Ukoliko do nedelje prijavite svoje dete u Savremenu osnovnu školu ili gimnaziju, pored osnovnog paketa školovanja, dobijate potpuno besplatno ITAcademy JUNIOR program u vrednosti od 2.000 evra.\nTu dobrim vestima iz ove prestižne ustanove nije kraj: trenutno važe najniže cene školarine sa popustom od čak 45%. Stoga je ovo najpovoljniji trenutak da upišete svoje dete u najsavremeniju školu u regionu.\nAkcija traje do 22. novembra, stoga požurite i obezbedite mesto za svoje dete u Savremenoj osnovnoj školi ili gimnaziji.\nU Savremenoj vaše dete dobija pristup najkvalitetnijim resursima za učenje\nSavremena osnovna škola i gimnazija poznate su širom regiona kao škole u kojima učenici dobijaju kvalitetna, sveobuhvatna i najaktuelnija znanja uz mnoštvo raznovrsnih prilika za učenje.\nStoga je Savremena rešila da dodatno proširi svoje već bogate resurse za učenje tako što će svi učenici koji se prijave za upis do 22. novembra, pored snižene cene školarine, imati mogućnost i da potpuno besplatno pohađaju svetski IT program za decu i mlade – ITAcademy JUNIOR, čija vrednost iznosi više od 2.000 evra na godišnjem nivou. Na ovaj način vaše dete dobija najkompletnije savremeno obrazovanje koje predstavlja savršen balans prirodnih i društvenih znanja i, danas nezaobilaznih, digitalnih veština.\nITAcademy JUNIOR – IT znanja koja podstiču kreativnost, maštu, logiku\nZahvaljujući principima poput problem solvinga, logičkog razmišljanja, kreativnog pristupa i upornosti, programiranje se ne preporučuje samo deci koja bi volela u budućnosti da budu programeri, već svima, a posebno kreativcima, zato što donosi brojne pozitivne efekte na celokupan dečji razvoj. Znajući koju sve moć programiranje ima, veliki vizionar našeg doba Stiv Jobs je rekao: „Svi treba da nauče da programiraju, jer na taj način uče kako da razmišljaju”.\nUpravo zato je Savremena rešila da omogući svojim učenicima da pohađaju najkompletniji program za usvajanje IT znanja u regionu.\nITAcademy JUNIOR je IT program za osnovce i srednjoškolce osmišljen tako da im na zabavan način omogući usvajanje najvažnijih IT veština današnjice poput programiranja, veb-dizajniranja, kreiranja animacije i video-igara, upravljanja robotima, ali i poboljša kreativnost, inteligenciju, logičko i kritičko mišljenje. Drugim rečima, kroz upoznavanje sa IT znanjima, vaše dete će istovremeno sticati širok spektar veština koje će mu biti od izuzetne koristi za dalje školovanje u bilo kojoj oblasti.\nOvaj program nije namenjen samo učenicima koji bi želeli da postanu programeri kad porastu, već i kreativcima, društvenjacima, prirodnjacima tako što podstiče inteligenciju, radoznalost, logičko i kritičko mišljenje i otključava skrivene potencijale kod svakog deteta.\nITAcademy JUNIOR predstavlja vrednu dopunu redovnoj nastavi i donosi učenicima nezaobilazne veštine i znanja koji im omogućavaju da se razviju u radoznale kreativce 21. veka.\nSavremena osnovna škola i gimnazija – mesto gde stasavaju budući kreativci, IT-jevci, naučnici i lideri\nSavremena predstavlja sveobuhvatan sistem za osnovno i srednje obrazovanje u kome se kroz primenu naprednih metodičkih pristupa od prvog razreda podjednako radi na celovitom razvoju učenika i njihovoj pripremi za život i rad u 21. veku.\nNastava se odvija na Nacionalnom i Kombinovanom programu i akreditovali su je Ministarstvo prosvete, nauke i tehnološkog razvoja i Kembridž univerzitet. To znači da je učenicima ove škole otvoren put za nastavak školovanja na najboljim domaćim i svetskim obrazovnim ustanovama.\nUz posvećen rad učitelja i nastavnika, kroz interaktivnu nastavu, multidisciplinarne časove i upotrebu savremene edukativne tehnologije, kao i jedinstveni program za razvoj višestruke inteligencije, osnovci i gimnazijalci usvajaju vredna znanja i veštine, razvijaju raznovrsne talente i sa radošću otkrivaju nove svetove dok stiču veštine za samostalno celoživotno učenje.\nOno po čemu se Savremena takođe izdvaja od drugih jeste upotreba Distance Learning platforme za učenje na daljinu, koja ovu školu čini u potpunosti spremnom za izvođenje nastave u uslovima pandemije. Savremeni osnovci i gimnazijalci mogu redovno od kuće da prate časove koje im drže njihovi učitelji i nastavnici, da završavaju domaće zadatke, razmenjuju materijale za učenje i budu u stalnom kontaktu sa svojim učiteljima, nastavnicima i drugarima.\nSavremena osnovna škola i gimnazija predstavljaju mesto na kome će vaše dete dobiti sve što mu je neophodno za uspešno učenje i pravilno odrastanje.\nSavremeno obrazovanje za dobrobit vašeg deteta\nZa budućnost vašeg deteta jedna od najvažnijih stvari je kvalitetno obrazovanje, pa je to ujedno i najbolji poklon koji mu kao roditelj možete darovati. Savremena je rešila da vam pomogne u tome tako što je povodom Svetskog dana deteta rešila da, pored popusta od 45%, vašem osnovcu pokloni školovanje na ITAcademy JUNIOR u vrednosti od 2.000 evra.\nOvo je vaša šansa da proslavite Svetski dan deteta tako što ćete svom mezimcu ili mezimici darovati poklon za čitav život. Obezbedite mesto na vreme u Savremenoj osnovnoj školi i gimnaziji.\nITAcademy vam poklanja 2 programa po ceni 1\nNajjači Apple čip do sada i bolja kamera


Pobednici znanja – Mozzart i ove godine podržao studente FON-a – Društvo – Radio Sanja\nPobednici znanja – Mozzart i ove godine podržao studente FON-a – Društvo\nUlaganje u školovane i kvalitetne mlade ljude je uvek siguran dobitak! U trci za prvim poslom i praksom cene se kreativnost, inovativnost i trud… To je potvrdio i ovogodišnji Case Study Show koji tradicionalno organizuje studentsko udruženje ESTIEM na Faktultetu organizacionih nauka.\nKompanija Mozzart nastavila je podršku ovom takmičenju budućih lidera u rešavanju raznih studija slučaja iz oblasti marketinga, menadžmenta, finansija i drugih sfera poslovanja.\nKao zlatni sponsor ovogodišnjeg Case Study Show-a, kompanija Mozzart se predstavila studentima i pružila im podršku, a pobednicima takmičenja obezbedila stručnu praksu u trajanju od osam nedelja. Program Case Study Show-a bio je podeljen u pet celina: MeetUp, Case Academy, Business Case, Case Room i Speed Dating.\nStudenti od prve do treće godine su učestvovali u rešavanju male studije slučaja u okviru Case Room prezentacije. Zadatak je bio da predstave rešenje koje je zadala kompanija Mozzart na temu osmišljavanja strategije lansiranja celokupne marketing kampanje i sadržaja koji će biti prikazivan korisnicima na webu, za vreme Svetskog prvenstva u fudbalu 2022. u Kataru.\nHelena Papić došla je u Mozzart upravo preko takmičenja Case Study Show Foto: Promo/Mozzart\nCentralni i najzahtevniji deo događaja bio je Business Case. Kompanija Mozzart je zadala studiju koju su rešavala tri tima studenata završnih godina kao i master studija, sa po četiri člana. Takmičari su imali pet dana da reše studiju slučaja pod nazivom “Akvizicija nove kompanije na tržištu Afrike” i da svoju prezentaciju predstave pred stručnim žirijem sastavljenim od iskusnih menadžera kompanije Mozzart.\nPobednički tim u sastavu Anja Tomović, Jovana Lazarević, Danijela Maliković, Vladimir Simić nagrađen je praksom u kompaniji Mozzart, tokom koje će imati priliku da unaprede svoje veštine i stečeno znanje primene u praksi.\nStručni žiri Mozzarta činio je menadžment kompanije, kao i specijalista za online slot igre Helena Papić koja je došla u Mozzart upravo preko takmičenja Case Study Show.\n“Kao lider u industriji igara na sreću, kompanija Mozzart okrenuta je ka inovacijama i strateškom razvoju, a veoma im je važan izvor kreativnost mladih ljudi. Studentske prakse pomažu nam da otkrijemo nove talente i buduće poslovne lidere. Kompanija pruža mogućnost studentima za realizaciju stručne prakse u skladu sa potrebama biznisa, a neki od praktikanata postaju i članovi Mozzart tima. Tokom proteklih pet godina oko 50 studenata je dobilo priliku da uči i usavršava se, a polovina njih je dobila i prvo zaposlenje upravo nakon programa praksi”, kaže Radmila Pepić, specijalista za regrutaciju i selekciju kompanije Mozzart.


Inicijativa koju je predvodio ubijeni Oliver Ivanović učestvuje na izb\nYou are here: Home / Region / Vijesti / Inicijativa koju je predvodio ubijeni Oliver Ivanović učestvuje na izborima na Kosovu\nInicijativa koju je predvodio ubijeni Oliver Ivanović učestvuje na izborima na Kosovu\n11.09.2019. By Off 24\nGrađanska inicijativa “Sloboda, demokratija pravda”, koju je predvodio ubijeni srpski političar Oliver Ivanović, učestvovaće na predstojećim parlamentarnim izborima na Kosovu 6. oktobra u koaliciji sa Srpskom listom, koja zastupa politiku zvaničnog Beograda.\nOva odluka veoma je iznenadila kosovsku političku scenu, ali i neke opozicione partije u Srbiji, zbog toga što se od ubistva Ivanovića, prije godinu i po, veoma često špekulisalo o odgovornosti Srbije za taj događaj.\nKsenija Božović, najbliža saradnica Olivera Ivanovića, kaže da je odluku o koaliciji sa Srpskom listom dogovorila sa predsjednikom Srbije Aleksandrom Vučićem i poslije konsultacija s rukovodstvom svoje partije.\nNa pitanje kako je moguće da na izbore izađu sa Srpskom listom, čijeg potpredsjednika Milana Radoičića Priština sumnjiči za Ivanovićevo ubistvo, Božovićeva kaže: “Mi drugu državu nemamo, a i dalje ćemo insistirati da se otkrije ubica”.\nI prije nekoliko mjeseci, ona se izjasnila o inicijativi predsjednika Srbije Vučića za postizanje kompromisa s Prištinom.\nGrađansku inicijativu “Sloboda, demokratija pravda” u odluci da na izborima na Kosovu bude dio Srpske liste podržava i udovica Olivera Ivanovića, Milena Ivanović.\nMilena Ivanović je nakon smrti supruga došla u Beograd i dobila posao u Vladi Srbije, što je dio tamošnje javnosti veoma negativno primio. A srpski zvaničnici kazu da je Srpska lista državni projekat, koji neke opozicione partije u Srbiji žele da sruše.\nObilježena 18. godišnjica terorističkih napada na SAD 11.09.2019.\nSud BiH ponovo zabranio RS prinudnu naplatu sa računa UIO BiH 11.09.2019.


Susret članova Predsjedništva BiH i njemačke kancelarke Angele Merkel u Berlinu, 30. juni 2016.\nZajednička izjava Morin Kormak (Maureen Cormack), ambasadorice Sjedinjenih Američkih Država u BiH i Larsa Gunara Vigemarka (Lars-Gunnar Wigemark), šefa Delegacije Evropske unije (EU), u kojoj se u suštini upozorava Bosna i Hercegovina da su njene šanse minimalne da se u julu prihvati aplikacija za članstvo u EU ukoliko se ne riješe pitanja poput adaptacije Sporazuma o stabilizaciji i pridruživanju (SSP) i usvajanja mehanizma koordinacije, i dovodi u pitanje i sam opstanak BiH ukoliko se ne nastavi putem reformi, ovdašnji analitičari ocjenjuju kao još jedan vid pritiska koji opet ne rješava suštinske probleme u BiH i ne uvažava političku realnost u kojoj se ova zemlja nalazi.\n"Više jednostavno nema vremena ukoliko želimo da Reformska agenda i podrška međunarodne zajednice urode plodom. Budućnost BiH ovisi o tome", istaknuto je u zajedničkoj izjavi koju su dali Morin Kormak i Lars Gunar Vigemark.\nNa tragu ove izjave, Lars Gunar Vigemark kaže da Evropa vidi Bosnu i Hercegovinu kao svoju buduću članicu, za šta su svoj pristanak dali svi politički lideri u BiH prije godinu dana potpisivanjem Reformske agende, a da sada svojim politikanstvom, s obzirom na skorašnje lokalne izbore, koče evropski put, što bi ovu zemlju moglo ostaviti usamljenu i izolovanu, s obzirom da sve zemlje regiona ubrzano idu putem Evropskih integracija.\n"Dogovorili su se da na stranu ostave neke svoje razlike i da ne uzimaju pitanja pristupanja EU kao taoca svojih političkih igara, ali se bojim da se to sada dešava", ocjenuje Vigemark.\nDa se SSP mora usvojiti istakla je u četvrtak i njemačka kancelarka Angela Merkel na sastanku sa članovima Predsjedništva Bosne i Hercegovine u Berlinu, gdje je dala jake garancije da će finansijski pomoći bh. privredi da prevaziđe eventualne negativne poslijedice Sporazuma o stabilizaciji i pridruživanju.\n"Ja ću razgovarati sa našim ministrom poljoprivrede da bi se možda ti strahovi koji postoje sa jedne strane smanjili a ako zaista postoje realne poteškoće da ćemo mi pokušati da u ovom prelaznom periodu podržimo finansijski vaše poljoprivrednike", rekla je Merkel.\nKako je Njemačka obećala pomoć, tako i predsjedavajući Predsjedništva BiH, Bakir Izetbegović, smatra da je sada bliži dogovor oko SSP-a.\n"Odlukom i obećanjem Njemačke strane da će, u stvari, onaj negativni dio prilagodbe SSP-a amortizovati finansijskom podrškom, mislim da se glavni adut onih koji pružaju otpor iz Banjaluke ovom sporazumu izbija. Prema tome, mislim da to potpuno mijenja stanje stvari i da bi sada trebalo donijeti pravu odluku", smatra Izetbegović.\nProfesor evropskih integracija iz Mostara, Mile Lasić, jasno poručuje da Bosna i Hercegovina mora prihvatiti zahtjeve EU ili će politički nestati sa evropskog radara, pri čemu se osvrnuo i na sastanak članova Predsjedništva BiH sa njemačkom Kancelarkom Angelom Merkel.\n"U slučaju neusvajanja funkcionalnog i participirajućeg sustava koordinacije, i u slučaju neprihvatanja izmjena adaptacija Sporazuma o stabilizaciji i pridruživanju, i u slučaju daljnih sporova oko popisa stanovništva, Bosna i Hercegovina, odnosno njene političke elite, izvršile su 'BHegzit' iz procesa pridruživanja EU, pošto nisu unutra već su izvana, i dale su se na taj način eutanizirati i isključiti. Uzaludno je u tom smislu i putovanje u Berlin da im guzice vide puta jer rješenja su u BiH i podrazumijevaju konsenzualnu političku kulturu", jasan je Lasić.\nZa komunikologa Mladena Mirosavljevića izjave čelnika međunarodne zajednice potvrđuju da se oni i dalje "prave gluvi i slijepi" u odnosu na političku realnost BiH – da ova zemlja apsolutno nije spremna da se približi Evropskoj uniji s obzirom na nepostojanje domaćeg konsenzusa oko svih bitnih pitanja.\n"Niko nema pojma šta, u stvari, sadrži Reformska agenda i da li je neko uopšte spreman da ispunjava bilo šta iz te agende, a mi vidimo da se jako malo šta iz nje ispunjava, a već se nameću nove obaveze i ponovo se primjenjuje sistem štapa i šargarepe", navodi Mirosavljević, te dodaje:\n"Mislim da to ne vodi ničemu osim blokadi političke situacije u BiH i daljem zaoštravanju odnosa na političkoj sceni u državi, pogotovo kako se približavaju lokalni potom i ošti izbori."\nMladen Mirosavljević ističe i da ove izjave međunarodnih zvaničnika ne treba staviti van konteksta referenduma o istupanju Velike Britanije iz EU, budući da je ona uz Njemačku bila inicijator usvajanja Reformske agende.\n"Postavlja se pitanje odakle sad legitimitet Velikoj Britaniji za učešće u toj inicijativi da forsira Bosnu i Hercegovinu na putu ka evrointegracijama a pritom sama istupa iz Evropske unije", riječi su Mirosavljevića.\nZa političkog analitičara Envera Kazaza ove izjave i dalje su na tragu svjesne nesvjesnosti Evropske unije da BiH sa ovakvim Ustavom i političkim uređenjem ne može naprijed, a kamoli u EU.\n"Iluzorno je očekivati da postoji unutarnji politički konsenzus o napredovanju BiH prema Evropskoj uniji sve dok se ne riješi to temeljno pitanje. Zato je nužno upozoriti međunarodnu zajednicu, ma šta ona bila, da je ozbiljna kriza, prava ozbiljna, suštinska kriza Bosne i Hercegovine ona ustavna", zaključuje Kazaz.


GRADSKI ODBOR LSV-A SAMOSTALNO NA LOKALNE IZBORE\n03. Apr , 2012\nNa konferenciji za medije koja je održana u ponedeljak, 2. aprila, Gradski odbor Lige socijaldemokrata Vojvodine zvanično je objavio početak kampanje za izbore na lokalu, koji će se održati 6. maja paralelno sa izborima za pokrajinske i republičke poslanike. -Često smo dobijali pitanje kako ćemo nastupati na lokalnim izborima. Na [...]\nGRADSKI ODBOR LSV-a NA TRIBINI U BAJMOKU U VOJVODINI SU SVI JEDNAKI BEZ [...]\n27. Mar , 2012\nSUBOTICA – Liga socijaldemokrata Vojvodine je stranka koja se od osnivanja već 22 godine zalaže za iste stvari – istakao je Bojan Kostreš, zamenik predsednika stranke, na tribini koja je u petak, 23. marta, održana u Bajmoku. -Ono što je u suštini veoma važno za LSV i za nas ovde u Vojvodini, jesu dve [...]\nNIKOLA SEDLAK NOVI ČLAN LSV\n28. Feb , 2012\nŠahovski šamopion Nikola Sedlak i još sedamdesetak Subotičana, mahom mlađih od 35 godina, dobili su sinoć članske karte Lige socijaldemokrata Vojvodine. Na sednici gradskog odbora članske karte novim članovima uručio je predsednik Gradskog odbora ove stranke Veljko Vojnić. On je istakao da je sinoćna podela [...]\nKOME SMETA ZASTAVA AP VOJVODINE NA GRADSKOJ KUĆI ?\n27. Feb , 2012\nSUBOTICA -22 godine se LSV bori za jedno te isto: da se Vojvodini vrati zakonodavna, izvršna i delimično sudska vlast. 22 godine LSV traži da prihodi koji se ubiraju u Vojvodini tu i ostanu. I 22 godine slušamo istu priču: te nemoj sad, te gde baš sad, te biće, ćuti, čekaj, kriza je. A radi se zapravo o tome da 22 [...]\n21. Feb , 2012\nPovodom Međunarodnog dana maternjeg jezika koji se obeležava 21. februara, Omladina Gradskog odbora LSV-a želi da skrene pažnju na značaj negovanja ove bitne komponente identiteta svakog pojedinca i pojedinke. U Vojvodini kao izrazito multietničkoj sredini ovo pitanje jedno je od najznačajnijih jer se kroz očuvanje maternjeg jezika [...]


13. avgusta 2021. 23. avgusta 2021.\nU četiri dana otvaranja, od 2. do 5. septembra, digitalni umetnici, stvaraoci video-igara, animatori, profesionalci iz filmske VR/AR industrije, kao i predstavnici akademske zajednice predstaviće se posetiocima Kaleidoskopa kulture pod krilaticom Enter The MetaClub u Fabrici (ulaz 2) u Kreativnom distriktu. Fokus novosadskog izdanja CGA konferencije biće na programu CGArts, za koji je bila zadužena umetnička savetnica, višestruko nagrađivana kustoskinja dr Maja Ćirić, koju je, između ostalog, londonska galerija Saatchi uvrstila u 100 najboljih kustosa na svetu.\nCGArts za temu će uzeti prevođenje metasvetova i digitalnih prostora, koje će kreirati internacionalni umetnici Tanja Vujinović i Andreas Vanerštet.\nMedijska umetnica Tanja Vujinović, čiji radovi su stigli do Muzeja Savremene umetnosti u Strazburu, Kunst Plast Muzeja u Dizeldorfu i Galerije Cornerhouse u Mančesteru, na Kaleidoskopu kulture predstaviće svoj digitalni rad Club 4, koji će kontekstualizovati istoriju prostora Kreativnog distrikta na Velikom Limanu u kome se postavka i program dešavaju sa metasvetovima, koje umetnici i profesionalna publika svojim radom svakodnevno stvaraju. Umetnička praksa Tanje Vujinović, sa kojom je javnost imala priliku da se upozna na Internacionalnom simpozijumu elektronske umetnosti, na Nacionalnom paviljonu jedne od najvažnijih evropskih institucija za nove medije, Ars Elektonika, kao i na Kinetica Art Fair u Londonu, usmerena je na kreiranje virtuelnih svetova, kroz alate koji su dobro poznati industriji filma i video igara.\nNa otvaranju Kaleidoskopa kulture novosadskoj publici biće predstavljen nacionalni paviljon jedne od najvažnijih evropskih institucija za nove medije, Ars Elektronike iz Linca, na kojem će izlagati predstavnici novosadske Akademije umetnosti. Iz Austrije dolaze i predstavnici galerije iz Sankt Peltena, dok će publika imati prilike da uživa i u izložbi o nasleđu Velikog Limana, Filmskom festivalu „Obnova”, predstavama u okviru INFANT-a i brojnim drugim sadržajima, koji će biti najavljeni u narednim nedeljama.\nPosted in Kaleidoskop kulture 2021., Otvaranje vestiTagged CGA, otvaranje\nPrethodni Previous post: Negujmo kulturu zajedništva: Volontiraj na četvrtom Kaleidoskopu kulture\nSledeći Next post: Ars Elektronika paviljon


Kultna predstava 'Audicija' posle 33 godine ponovo pred publikom | Hoću u pozorište\nKultna predstava 'Audicija' posle 33 godine ponovo pred publikom\n„Audicija“ je kultna predstava nastala u decembru 1984. godine kao deo nastavnog procesa na Akademiji scenskih umetnosti u Sarajevu, prvi put izvedena na Otvorenoj sceni OBALA, gde je posle izvedena 150 puta.\nSkoro tri i po decenije nakon prve predstave, "Audicija" se ponovo prikazuje u originalnoj glumačkoj postavi. Za predstavu u Sarajevu koja je na programu 5.oktobra vlada ogromno interesovanje pa su ulaznice za dvoranu Mirza Delibašić već rasprodate.\nPredstava će biti odigrana i u Srbiji, a ulaznice za istu koja će se održati 9. novembra u Sava Centru su u prodaji na blagajni Sava Centra i na prodajnim mestima Eventima. U Novom Sadu se predstava igra 10. novembra, a karte su u prodaji na blagajni Spensa i na prodajnim mestima Gigstix.


Učenici posadili drveće na Grdonju – SARAJEVO.co.ba\nObjavljeno 03. 11. 2010 03. 11. 2010 od sarajevo.co.ba\nUčenici posadili drveće na Grdonju\nMladi ekolozi pošumljavaju Grdonj\nUčenici, članovi ekološke sekcije sarajevske osnovne škole “Safvet-beg Bašagić” danas su organizovali akciju pošumljavanja Grdonja, na lokalitetu Male kule.\nUčenici su, u okviru projekta “Ekološki sat otkucava – uključimo se svi u zaštitu šuma” na dva hektara posadili 400 sadnica jasena, bijelog i crnog bora.\nRiječ je o nastavku akcije pošumljavanja u okviru koje su mladi ekolozi iz OŠ “Safvet-beg Bašagić” na Grdonju već ranije posadili 200 sadnica drveća.\n“Posađeno drveće je dio budućeg parka koji će biti uređen u neposrednoj blizini spomen-obilježja na Grdonju i u čast 105. motorizovane brigade.”, saopštila je profesorica Jasmina Avdić, voditeljica ekološke sekcije ove škole.\nU okviru projekta su, također u svojoj školi, proširili znanja o šumi i njenom značaju, učestvovali u radionicama posvećenim zaštiti ekosistema šuma, te za svoje školske drugove, nastavnike i roditelje izradili multimedijalnu prezentaciju projekta.\nProjekt se realizuje sa motom “Šuma može živjeti bez ljudi, a ljudi ne mogu živjeti bez šume”.\nNazad Premijera u Narodnom: Koliko visoko je nebo\nNaprijed Održavanje sarajevskih ulica tokom predstojeće zime


Vučićevi batinaši fizički nasrnuli na novinare i građane - NOVA stranka\nBatinaši Aleksandra Vučića organizovali su danas sačekuše po celom centru Beogradu, nasilnički sprečavajući građane da mirno hodaju svojim gradom, a novinare da profesionalno rade svoj posao. Fizički su, uz uvrede i povike, nasrnuli na novinarke Danasa, Radio Beograda, Insajdera i fotografa i novinara VICE-a sa jasnom namerom: da onemoguće dokumentovanje nasilništva kriminalnih i parapolicijskih Vučićevih jedinica (opširnije OVDE i OVDE).\nDanas iskazana brutalnost nad novinarima i građanima potvrđuje ono na šta već dugo upozoravamo: da Srbija pod Aleksandrom Vučićem ulazi u otvorenu diktaturu, u kojoj se batinama vlada, a strahom manipuliše.\nNova stranka zahteva od časnih profesionalaca u nadležnim organima da što hitnije utvrde identitet nasilnika, identitet onih koji su im naložili da novinare i građane tuku i maltretiraju, i procesuiraju ih.\nPrethodna vest\tNovi poslanički klub poslanika NOVE i Građanske platforme Sledeća vest\t[PRENOSIMO] Sindrom "Savamala"


Ambasador Lo Kašo učestvovao na webinaru „Mogućnosti za italijanske kompanije u Srbiji“ koji je promovisao Green Hill Advisory\nU okviru webinara, ambasador Karlo Lo Kašo i ambasador Srbije u Rimu Goran Aleksić razgovarali su o stanju srpske privrede - ističući reforme u oblasti eUprave i “business-friendly” okruženje koje Srbija nudi – kao i o izazovima koje nameće pandemija.\nNakon sastanka sa Grupom CDP (Cassa Depositi e Prestiti) i SIMEST-om, obnavljaju se aktivnosti posvećene intenziviranju ekonomskih odnosa sa Srbijom. Beograd je privilegovani partner za Italiju i, uprkos usporavanju trgovinske razmene usled pandemije, Italija je zadržala mesto drugog po veličini trgovinskog partnera Srbije i u 2020. godini. Na srpskom tržištu posluje oko 600 italijanskih kompanija.\n„Tokom ove godine, i dalje izazovne zbog vanredne zdravstvene situacije“, rekao je ambasador Lo Kašo, “naše dve države su spremne da iskoriste mogućnosti ponovnog pokretanja ekonomija kako bi intenzivirale bilateralnu saradnju, takođe zahvaljujući italijanskom Paktu za izvoz koji podržava reafirmaciju italijanskog prisustva na međunarodnim tržištima“. S tim u vezi, javni portal za pristup uslugama može se naći na linku https://export.gov.it .


Vasilije Micić „na meti“ ukrajinskog novinara, Ergin Ataman ga sprečio odgovor\nNakon što je Vasilije Micić, srpski košarkaš, osvojio trofej Evrolige sa Efesom i titulu najboljeg igrača fajnal fora, ukrajinski novinar na konferenciji za... 22.05.2022, Sputnik Srbija\nUmesto razgovora o košarci, sportu, drugoj uzastopnoj tituli šampiona Evrope, drugoj uzastopnoj nagradi za najboljeg igrača završnog turnira, ukrajinski novinar prisutan na konferenciji za medije posle finala završnog takmičenja Evrolige u Beogradu poželeo je srpskog reprezentativca Vasilija Micića da upita za komentar situacije u Ukrajini. Micić je mirno sačekao kraj pitanja, a potom je na scenu stupio trener Efesa Ergin Ataman. „Vasa je umoran, možeš da ideš, a ja ću da odgovorim na pitanja“, rekao je Ataman. Turski trener je sačekao da Micić ode i preuzeo je „vruć krompir“ na sebe, istakavši da mu je žao žrtava, ali i kolega koje rade u Rusiji, a dobile su zabranu za takmičenje u Evroligi. „To su sve političke stvari, ti ljudi nemaju veze sa time“, istakao je Ataman.\nvasilije micić, evroliga (košarka), sport, košarka\nNakon što je Vasilije Micić, srpski košarkaš, osvojio trofej Evrolige sa Efesom i titulu najboljeg igrača fajnal fora, ukrajinski novinar na konferenciji za štampu pitao ga je za situaciju u Ukrajini, ali je Ergin Ataman sprečio da Srbin odgovori.\nUmesto razgovora o košarci, sportu, drugoj uzastopnoj tituli šampiona Evrope, drugoj uzastopnoj nagradi za najboljeg igrača završnog turnira, ukrajinski novinar prisutan na konferenciji za medije posle finala završnog takmičenja Evrolige u Beogradu poželeo je srpskog reprezentativca Vasilija Micića da upita za komentar situacije u Ukrajini.\nMicić je mirno sačekao kraj pitanja, a potom je na scenu stupio trener Efesa Ergin Ataman.\n„Vasa je umoran, možeš da ideš, a ja ću da odgovorim na pitanja“, rekao je Ataman.\nTurski trener je sačekao da Micić ode i preuzeo je „vruć krompir“ na sebe, istakavši da mu je žao žrtava, ali i kolega koje rade u Rusiji, a dobile su zabranu za takmičenje u Evroligi.\n„To su sve političke stvari, ti ljudi nemaju veze sa time“, istakao je Ataman.\n22 Maj, 07:31


OSM Televizija - Kim Džong Un stigao u Rusiju\nLider Sjeverne Koreje doputovao je u Rusiju u blindiranom vozu u stanicu Hasan u Primorskom okrugu, gde ga je dočekala brojna ruska državna delegacija, prenose mediji.\nKima su dočekali na tradicionalan način – hljebom i solju i cvijećem, nakon čega je zajedno sa ruskim lokalnim zvaničnicima ušao u lokalnu administrativnu zgradu.\nU okviru ruske delegacije Kima su dočekali fubernator Primorja Oleg Kožemjako, zamjenik ruskog šefa diplomatije Igor Morgulov, ambasador Rusije u Pjongjangu Aleksandar Macegora, ministar za eknomski razvoj Dalekog istoka i Arktika Aleksandar Kozlov.\nKako je potom saopšteno na sajtu administracije okruga Primorje, Kim Džong Un je pod dolasku rekao da mu je izuzetno drago što je doputovao u Rusiju, kao i da mu to neće biti posaednja posjeta ovoj zemlji.\n- Drago mi je što sam doputovao u Rusiju - rekao je on i dodao da je ova posjeta prvi korak u razvoju odnosa sa Rusijom.\nNakon Hasana voz Kim Džong Una će krenuti do grada Usurijska, a u Vladivostok će doputovati nešto kasnije u toku dana.\nJoš iz iste kategorije: « Šri Lanka: Poslije eksplozija, pronađena bomba i na aerodromu Putin "pustio" moćnog Posejdona koji može da nosi nuklearne glave »


ŠABAC ZASLUŽUJE LUKU - Glas Podrinja\nU PLANU UREĐENjE PRIOBALjA SAVE\nŠABAC ZASLUŽUJE LUKU\nProšlog četvrtka izvršeno je snimanje rečnog korita Save, od Starog mosta do Cerskog obodnog kanala\nUslov za uređenje priobalja Save i razvoj rečnog saobraćaja je čišćenje korita reke. Zbog toga je prošle nedelje izvršeno temeljno hidrološko snimanje rečnog dna, koje treba da pruži podatke o poslu koji predstoji.\n- Ovo snimanje će nam dati sliku izgleda dna reke Save. Na snimcima ćemo videti kompletnu konfiguraciju rečnog dna, kolike su dubine, gde su sprudovi, da li postoje kritična mesta koja moraju odmah da se saniraju. Druga uloga snimanja je da nam omogući realno viđenje lokacija na kojima se mogu graditi luka i marina na Savi. Čišćenje je u planu kada se utvrdi tačno činjenično stanje, naveo je Saša Jovanović, inženjer rečnog saobraćaja.\nSnimanje četiri i po kilometra rečnog korita obavljeno je kako bi se utvrdilo šta treba da se uradi kako bi na Savi u boljim uslovima mogao da se odvija saobraćaj rečnim putem.\n- Nakon snimanja počinjemo iskopavanje i sređivanje priobalja. Šabac je grad koji zaslužuje da ima luku i marinu, i očekujem da realizacija projekta teče po planu. Grad Šabac će oformiti komisiju sačinjenu od ljudi koji najviše vremena provode na reci. Smatram da će njihova iskustva, znanja i sugestije omogućiti da se dobije kvalitetna slika o uređenju priobalja. Zadatak Grada je da obezbedi sve potrebne uslove za uspostavljanje putničkog i teretnog rečnog saobraćaja, rekao je gradonačelnik Šapca Nebojša Zelenović tokom snimanja rečnog korita koje je obavljeno sa čamca.


NEMANJA POPOV: Naš cilj je regionalno širenje - Nira Press\nPočetna » NEMANJA POPOV: Naš cilj je regionalno širenje\nCentroproizvod je i pre 2004. godine bio veliki brend, ali je počeo da gubi na prepoznatljivosti, a veliki potencijal je bio neiskorišćen. Za ovih pet godina mnogo toga se promenilo i sada važimo za jedno od najuspešnijih preduzeća koje beleži stalni rast. Ipak, sve ovo što smo uradili je tek početak\nSrpska kompanija za proizvodnju prehrambenih proizvoda Centroproizvod je do pre nekoliko godina mogla da se uklopi u poznatu priču neiskorišćenih potencijala, po istom onom modelu po kojem ima firmi u Srbiji koje su dobre, ali bi mogle biti još bolje, kaže Nemanja Popov, generalni direktor Centroproizvoda, na početku razgovora za Magazin Biznis. „Potencijal kompanije je bio ograničen, a vrata za perspektivu, rast i razvoj su bila zatvorena. Ovaj način razmišljanja smo promenili, uložili u proces proizvodnje, uložili u zaposlene i njihovu edukaciju i sada važimo za jedno od najuspešnijih domaćih preduzeća koje beleži stalni rast“, kaže Popov, objašnjavajući put koji je u prošlih nekoliko godina, od privatizacije 2004. godine do danas, prešao Centroproizvod.\nU intervjuu za Magazin Biznis, Nemanja Popov govori o savremenom pristupu radu i menadžmentu, o posvećenosti poslu i preokretu pozicije kompanije koja teži da postane regionalni lider u proizvodnji zdravih prehrambenih proizvoda. Centroproizvod u svom proizvodnom asortimanu danas ima više od 240 proizvoda, zapošljava oko 600 ljudi, ima distributivnu mrežu koja pokriva preko 5.500 prodajnih objekata, izvozi u Crnu Goru, Bosnu i Hercegovinu, Makedoniju, a uskoro i u Hrvatsku i Sloveniju, kako bi se zaokružilo područje bivše SFRJ.\nUkupan obrt kompanije u 2008. godini vredeo je preko 42 miliona evra. Revidiran (redukovan) plan za 2009. godinu iznosi 55 miliona evra, uz planirani jak rast od 2010. godine po kojem će sve veći procenat rasta kompanije dolaziti od izvoza.


Američki vojnici stigli u Rumuniju\nAmerički vojnici ukrcavaju se u avion za istočnu Evropu. (Foto: REUTERS/Bryan Woolston)\nPrva grupa američkih vojnika, koji bi trebalo da ojačaju članice NATO-a iz istočne Evrope poslije raspoređivanja ruskih snaga na granici sa Ukrajinom, stigla je u Rumuniju, saopštio je u utorak ministar odbrane te zemlje Vasile Dinču, a prenosi agencija Reuters.\nSjedinjene Države odlučile su da pošalju gotovo 3.000 dodatnih vojnika u Poljsku i Rumuniju da bi zaštitile istočnu Evropu od mogućih posljedica ukrajinske krize.\nPentagon je saopštio da će oko 1.000 pripadnika američkih snaga biti premješteno iz Vilseka, u Njemačkoj, u Rumuniju. Američke trupe počele su da dolaze u Poljsku u subotu.\n"Amerikanci su stigli. Više od 100 američkih vojnika priprema se sa našim ekspertima za logistiku, što znači da će ubrzo stići i ostatak trupa", naglasio je rumunski ministar odbrane.\nU Rumuniji, članici NATO-a od 2004. godine, trenutno se nalazi oko 900 američkih vojnika, od kojih su neki dio snaga Sjevernoatlantske alijanse, dok su pojedini stacionirani u okviru odvojenih bilateralnih sporazuma.\nFrancuska je također saopštila da planira da šalje vojnike u Rumuniju i ponudila je da predvodi buduću NATO misiju, u okviru koje bi moglo da bude raspoređeno oko 1.000 pripadnika vojske iz više zemalja.\nOdluka o tome bi mogla da bude donesena na predstojećem sastanku ministara odbrane zemalja članica NATO-a sredinom februara.\nNATO razmatra dugoročnu vojnu poziciju u istočnoj Evropi da bi ojačala njenu odbranu, najavio je u ponedeljak generalni sekretar Jens Stoltenberg. Alijansa trenutno rotira trupe u istočnoevropskim članicama.


Dan online - Regioni: Formirati novu Opštinsku izbornu komisiju - 2017-11-10\nRegioni U SUSRET LOKALNIM IZBORIMA OPOZICIJA IZNIJELA ZAHTJEV Formirati novu Opštinsku izbornu komisiju\nManje je od tri mjeseca do održavanja redovnih lokalnih izbora u Ulcinju, u opoziciji smatraju da je krajnje vrijeme da se formira nova Opštinska izborna komisija.\nOpozicione stranke, u prvom redu DF, su nekoliko puta tražile od predsjednika Skupštine opštine Ljora Nrekića da se to uradi shodno zakonu, posebno nakon što je u martu prošle godine došlo do prekompozicije vlasti u Ulcinju. Iz opozicije najavljuju da će zbog toga tražiti da reaguje Državna izborna komisija.\nPodsjetimo, Sekretar Državne izborne komisije (DIK) Milisav Ćorić ocijenio je još u oktobru prošle godine da Opštinska izborna komisija u Ulcinju nije imenovana u skladu sa zakonom.On je tada saopštio da je od dva člana koja pripadaju opoziciji imenovan samo jedan.\n- U skladu sa zakonom je da budu dva predstavnika vladajuće većine i dva opozicije - rekao je tada je Ćorić. Na ovo nezakonito rješenje u OIK Ulcinja upozorili su i iz Centra za demokratsku tranziciju, dok su iz DF u više navrata tražili da se zbog toga održi vanredna sjednica lokalnog parlamenta.


Prema donatorima upućeno pet projekata deminiranja\nUprava civilne zaštite BPK-a Goražde\nUprava civilne zaštite Bosansko-podrinjskog kantona Goražde kandidovala je prema BH MAK-u, Centru za uklanjanje mina pet prioritetnih lokacija za deminiranje na prostoru BPK-a, ukupne površine cca 180.000 m2. Oni su te projekte uputili prema američkim donatorima za finansiranje, a kako nam je kazao direktor Uprave Ramo Živojević riječ je o veoma značajnim projektima. Predstavnici Američke ambasade, ističe on, trebali bi slijedeće sedmice obići lokacije te donijeti odluku i prihvaćanju finansiranja.\n„Mi smo u stalnom kontaktu sa BH MAC-om kako bi dogovorili daljnje aktivnosti kada je u pitanju deminiranje tih lokacija. Sada trenutno jedna od lokacija je u progresu to je Jelah II, radovi su u toku, a izvođač je B TUN tim Federalne Uprave civilne zaštite. Završetak radova očekuje se krajem mjeseca avgusta. Također, u skorije vrijeme očekujemo i početak radova na lokacijama u naselju Kazagići. Mi se nadamo da će naši projekti ispuniti kriterije za finansiranje i da će do kraja mjeseca jula biti poznato koje će to površine u narednom periodu biti deminirane- istaknuo je direktor Kantonalne uprave civilne zaštite Ramo Živojević.\nObzirom da je sezona prikupljanja ogrijeva te šumskih plodova, direktor Živojević uputio je ovom prilikom apel građanima Bosansko-podrinjskog kantona Goražde da se ne kreću po označenim i sumnjivim površinama, te da ukoliko imaju saznanja o neeksplodiranim ubojitim sredstvima, da to prijave Civilnoj zaštiti.


Olimpijski komitet BiH večeras bira sportistu godine BiH - Portal 072info\nOlimpijski komitet BiH večeras bira sportistu godine BiH\nOlimpijski komitet Bosne i Hercegovine večeras peti put bira najboljeg sportistu godine u BiH.\nOsim proglašenja sportiste koji je obilježio godinu na izmaku, OKBiH večeras će birati najbolje u još pet kateogrija te dodijeliti sedam specijalnih nagrada.\nBirat će se sportista godine, najuspješniji trener, najuspješnija reprezentacija BiH, najuspješniji sportski klub, najbolji mladi sportista u kategoriji juniora i najbolja mlada sportistkinja u kategoriji juniorki.\nBit će dodijeljene i specijalne nagrade OKBiH: specijalna nagrada MOK-a, za sportskog radnika (za dugogodišnji doprinos u razvoju sporta), promotore sporta Bosne i Hercegovine, sportistu ili ekipu iz porodice neolimpijskih sportova, posebna nagrada za istaknuti sportski rezultat, nagrada za podršku u radu OKBiH i nagrada za medijsku promociju olimpijskih vrijednosti.\nOlimpijski komitet Bosne i Hercegovine izabrao je 8. decembar za datum kada BiH dobija najboljeg sportistu godine, u znak sjećanja na legendarnog bh. košarkaša i najboljeg sportistu BiH svih vremena Mirzu Delibašića.


14.01.2020 / 13:59 Ekonomija - Šerif Isović\n- Upravo rast javnih prihoda i kontinuirano uvećane uplate javnih prihoda od poreznih obveznika doprinosile su da se taj državni kapacitet širi, da se povećava. Time se stvaraju preduvjeti za ostvarivanje stabilne i napredne Bosne i Hercegovine. Uplatiti pet milijardi i 300 miliona KM nije jednostavno, pogotovo u ovakvom društveno-ekonomskom i političkom okruženju kakvo imamo u BiH - istaknuo je u Sarajevu na konferenciji za novinare Isović.\n- Porezna uprava će na sve načine pomoći obveznicima koji pokažu da imaju namjeru i želju da izvršavaju sve svoje porezne obaveze, a iskazati odlučnost za poduzimanje svih mjera prema onima koji obaveze žele izbjeći i usmjeriti ih na zakonito postupanje - kazao je.\n- Zato molimo obveznike da obaveze izvršavaju blagovremeno, da ih dobrovoljno prijavljuju i plaćaju, da prijave svakog radnika, posluju u skladu s važećim propisima, jer je to najbolji i najsigurniji način poslovanja - poručio je.


Većina medija je istakla da najboljeg svetskog tenisera ništa nije moglo da poremeti, pa ni bučna podrška koju je Federer imao na stadionu „Artur Eš“.\nBritanski BBC navodi kako je Đoković zapanjujuće ostao hladnokrvan pred „teškom profedererovom publikom“ u Njujorku.\nŠpanska Marka je objavila tekst pod naslovom „Đoković utišao Njujork“, dok nemački Bild piše kako je Federer bio „neobično nervozan“ s obzirom na to da je imao znatno veću podršku u odnosu na štićenika Borisa Bekera.\nAmerička novinaska agencija AP je navela da je Đoković „sasvim sam“ bio na stadionu „Artur Eš“ i kako se osim Federera junački borio s publikom, koja je bila naklonjena švajcarskom teniseru.\nFrans pres je istakao da je Đoković „spustio Federera na zemlju“ i da je srušio „američki san“ švajcarskom teniseru.\n„Niko i ništa nije moglo da uznemiri Đokovića, pa čak ni to što je domaća publika bila uz Federera od kada je kročio na tlo SAD. Mentalna snaga srpskog tenisera je izuzetna, pokazao je svoju veličinu“, navodi Frans pres.


Skupština TK: Usvojena inicijativa za formiranje info centra u Covid bolnicama UKC-a Tuzla - Radio Srebrenik\nNa sjednici Skupštine TK koja je u toku usvojene su dvije inicijative zastupnice Lejle Vuković. Obje inicijative usvojene su većinom glasova, što znači da će vrlo brzo u funkciji biti info centar u COVID bolnicama UKC Tuzla, gdje će članovi porodica konačno moći dobiti informacije o pacijentima koji tu leže. Za ovu inicijativu glasao je 21 zastupnik, jedan je bio protiv, a 12 suzdržano.\nTakođer, zahvaljujući ovoj inicijativi hroničnim bolesnicima koji koriste neophodnu terapiju bit će omogućeno da se ista ista produži sa tri na šest mjeseci, u skladu sa konsultacijama ljekara.Ovu inicijativu podržalo je 25 zastupnika, jedan je bio protiv, i devet suzdržanih.\nPrethodni članakU BiH 1.867 novozaraženih, 92 smrtna ishoda, u TK 127 pozitivnih testova\nNaredni članakOtklonjene dileme: Do 12. aprila zabranjen rad teretana i fitnes klubova u TK


Tepić: Sramotne manipulacije kako će radnici pojedinih firmi ostati bez posla ako opozicija pobedi na izborima\nPolitika 13 novembar 2021\nPotpredsednica Stranke slobode i pravde Marinika Tepić izjavila je u Vranju da veruje da će opozicija u narednih desetak dana izaći sa dogovorom o zajedničkom nastupu na izborima.\nOna je kazala da su pregovori na tu temu u toku sa "partnerima" iz Demokratske stranke, Narodne stranke, Pokreta slobodnih gradjana (PSG), Pokreta za preokret kao i sa predstavnicima sindikata i pojedincima.\n"Svi smo svesni da ova mafijaška hobotnica može da se sruši samo najširim frontom. Vi nemate sa druge strane samo Srpsku naprednu stranku, oni su zajedno u jednom frontu pa zato i mi moramo da se udružimo", kazala je potpredsednica SSP odgovarajući na pitanja novinara u Vranju.\nOdbacila je kao "sramotne manipulacije" tvrdnje kako će radnici vranjskog Simpa ostati bez posla ako opozicija pobedi na izborima.\n"Da li iko normalan može da poveruje u to? Da li u našem radu ili ponašanju bilo ko može da posumnja da će stradati onaj ko nije kriv? I oni koji su krivi neće stradati od moje ili ruke Borka Stefanovića već od nezavisnog tužilaštva kad se ono oslobodi kamena oko vrata partije i bratije", navela je Tepić.\nNaveo je i da su strani investitori dobrodošli u Srbiju ali da im neće biti dozvoljeno da daju "mizerne plate" ispod republičkog proseka ili da sprečavaju sindikalno organizovanje radnika.\n"Ono što ćemo mi da promenimo je da se više nikad ne ponovi da jednom investitoru dajemo desetine hiljada evra po radnom mestu, da ga oslobodimo svih taksi i poreza a da se on pokupi i ode kao u slučaju kompanije Geoks u Vranju.\nDanas 1.200 radnika te firme ne zna gde će sutra da radi a čovek koji je rekao da je to sjajna investicija sad pere ruke i obećava 120 radnih mesta u Teklasu u Vladičinom Hanu", rekao je Stefanović.\nPozvao je gradjane da se ne "ponižavaju pred svojom decom i budućnošću Srbije" i da ne pristaju na "mizerne plate i penzije".\n"Režim hoće siromaštvo, da ljudi ne mogu do posla ako se ne uključe u njihovu stranku i to ćemo zaustaviti.\nMi ćemo uraditi drugu stvar, insistiraćemo na domaćoj privredi i domaćim ulaganjima a lopovi će ići u zatvor.\nUtvrdićemo odakle im imovima i višak ćemo uplaćivati u budžet", kazao je Stefanović.\nPredsednica SSP Vranje Mirjana Ilić Stošić kazala je da je Vranje grad koji je ranije bio poznat industrijski centar, a da ga sada nazivaju "dolinom gladi".\n"Broj socijalnih slučajeva svakog dana sve više raste. Dokle tako?\nZar nismo zaslužili da živimo bolje i slobodnije, da pravda bude jednaka za sve nas.\nFunkcioneri vladajuće stranke se ovde enormno bogate, a građanima je egzistencija dovedena u pitanje", rekla je Ilić Stošić.


savjet ucenika Archives - Zvornicki.ba\nTag: savjet ucenika\nSvjetski dan štednje obilježen u Zvorniku, stručnim predavanjem za mlade\nOmbudsman za bankarski sistem Republike Srpske Vladimir Rudić, povodom 31. oktobra, Svjetskog dana štednje, održao je u zgradi Gradske uprave predavanje za učenike Srednje stručne škole „Petar Kočić“ iz Zvornika o osnovnim finansijskim proizvodima i osnovnim pravima korisnika finansijskih usluga. Rudić je rekao da su teme predavanja ono što će učenicima u životnom periodu koji im predstoji biti od koristi. „Govorili smo im o njihovim osnovnim pravima, o transparentnosti prilikom pružanja finansijskih usluga, o pravu da budu pravovremeno informisani o uslovima svih bankarskih poslova i poslova drugih pružalaca finansijskih usluga, kao i o njihovom pravu da odustanu od zaključenih ugovora. Predstavili smo im i osnovne, ali i najzastupljenije finansijske proizvode u bankarskom i fin\nZvornički srednjoškolci imaju jedinstveni projekt slanja anonimnih poruka jednih drugima, a koji počinje sedam dana prije “Dana zaljubljenih”\nPrethodnih sedam dana u zvorničkom srednjoškolskom centru Petar Kočić postavljeni su poštanski sandučići u koje se ubacuju anonimne poruke. Da bi anonimna poruka bila proslijeđena prema osobama koje odaberu pošiljaoci, pošiljalac mora ostati anoniman. Sve je počelo prošle godine na inicijativu predsjednice Savjeta učenika SŠC Miljane Pepić. Savjet je prihvatio ovu ideju i u potpunosti se posvetio provđenju iste u dijelo. Podršku ovom projektu od samog početka daje i rukovodstvo škole sa direktoricom Biljanom Pisić na čelu. Svi članovi Savjeta učenika učestvuju u realizaciji ovog projekta koji je dosta zahtjevan. Trećina članova Savjeta se u potpunosti posveti da projekt uspije i da svaka upućena poruka stigne do cilja. Sretna sam što je projekt prepoznat kako od učenika tako i od\nZvornički srednjoškolci iz TŠC Karakaj prikupili slatkiše za 60 novogodišnjih paketića ugroženim mališanima\nSavjet učenika JU Tehnički školski centar Zvornik kroz akciju Jedan slatkiš – jedno dijete prikupio je slatkiše i napravio 60 novogodišnjih paketića koji će biti podijeljeni djeci iz socijalno ugroženih porodica posredstvom Centra za socijalni rad u Zvorniku. – Posebnu zahvalnost za pomoć u realizaciji akcije dugujemo Marketima: Goci – Ulice, Vis – Кarakaj, Bingo – Кarakaj, Zvorničanka i Кort. Takođe, zahvaljujemo se svim građanima koji su podržali akciju – saopštili su iz TŠC Zvornik. (TSC Karakaj)\nSlatkiše za mališane prikupljali učenici SŠC Zvornik\nSavjet učenika JU SŠC „Petar Kočić“ organizovao je akciju pod nazivom „Jedan slatkiš, jedno dijete“ sa ciljem prikupljanja slatkiša korisnicima Centra za podršku djeci sa smetnjama u razvoju. U akciji, koja se tradicionalno organizuje pred novogodišnje i božićne praznike, su učestvovali svi učenici koji su donosili slatkiše te napravili paketiće. Ovom prilikom su podijeljena 54 paketića za korisnike Centra. Savjet učenika JU SŠC „Petar Kočić“ godišnje organizuje nekoliko humanitarnih akcija sa ciljem pomoći različitim kategorijama stanovništva. (infobirac.net)\nSusret srednjoškolaca sa ministrom, ispred Savjeta RS prisustovao učenik Ivan Manojlović iz Zvornika\nIzazovi sa kojima se susreću srednjoškolci i mogućnosti za unapređenje srednjeg obrazovanja u Republici Srpskoj bile su teme sastanka ministra prosvjete i kulture RS, dr Dane Maleševića sa predstavnicima Mreže savjeta učenika Republike Srpske. Ispred Savjeta učenika RS prisustovao je i društveno aktivni srednjoškolac Ivan Manojlović iz Zvornika Predsjednica Mreže savjeta učenika Olga Štaka upoznala je ministra Maleševića o planiranim aktivnostima u školskoj 2017/18. godini. Pozdravljajući inicijative učenika, kojima je cilj poboljšanje srednjoškolskog obrazovanja, ministar Malešević je predstavio nova rješenja koja donosi Zakon o srednjem obrazovanju i vaspitanju. Prema njegovim riječima, jedna od najbolje ocijenjenih novina u Prijedlogu zakona o srednjem obrazovanju i vaspitan


SDS za izgradnju pravnog sistema\nSDS za dosljednu izgradnju pravnog sistema\nSeptembar 9, 2014\nPotpredsjednik SDS-a Ognjen Tadić rekao je da SDS, zajedno sa svojim koalicionim partnerima, želi poštovanje institucija i dosljednu izgradnju pravnog sistema koji garantuje sva prava svim građanima podjednako.\nTadić je na konferenciji za novinare u Prijedoru rekao da predstoje jedni od najvažnijih izbora u Republici Srpskoj, poručivši da građani Srpske “zaslužuju bolje i da to bolje nije nikakva fikcija, već je realno i moguće”.\n“Svi smo mi dio Republike Srpske i svi smo zainteresovani za njenu budućnost i zaštitu i niko nema pravo da sebe smatra ekskluzivnim predstavnikom takvih političkih akcija”, istakao je Tadić.\nOn je naveo da u svim dijelovima Srpske građani imaju skoro iste probleme i pitanja i da ih zanimaju posao, status porodica i budućnost poljoprivredne proizvodnje, posebno nakon elementarnih nepogoda, a da “svim velikim politikama i svim velikim temama Republika Srpska treba dati odmor”.\nTadić je pozvao sve učesnike u predstojećoj predizbornoj kampanji da mu pomognu “u poslu ujedinjavanja”, a sve građane da izađu na izbore.\n“Želimo da svi ljudi izađu na izbore, da oni kažu kakve promjene žele i ne bojimo se njihove odluke”, istakao je Tadić.


Generalna sekretarka Vijeća za regionalnu saradnju predstavila je Odboru izvještaj o aktivnostima Sekretarijata ove organizacije u periodu od oktobra 2020. do februara 2021. godine, koji je usvojen, i informisala članice Odbora o najvažnijim aktivnostima Sekretarijata u predstojećem periodu\nNakon našeg posljednjeg sastanka u oktobru uslijedili su teški mjeseci sa novim talasom Covid-19 i novim sojevima virusa koji su stvari dodato usložnili i pogoršali. Što se tiče regionalne saradnje, velika dobra vijest bio je uspjeh samita u Sofiji u okviru Berlinskog procesa i prihvatanje Deklaracije o zelenom programu za zapadni Balkan i Akcionog plana za zajedničko regionalno tržište, što su prepoznali i građani, s obzirom da se njih 77 posto slaže da su odnosi u regionu bolji nego prije godinu dana, što predstavlja veliki skok sa prošlogodišnjih 46 posto.\nKazala je to generalna sekretarka Vijeća za regionalnu saradnju Majlinda Bregu otvarajući 42. sastanak Odbora ove organizacije koji je održan danas u online formatu.\nBregu je kazala kako su “provedba zajedničkog regionalnog tržišta i ostvarivanje rezultata za samit u Berlinu glavni prioritet”.\n– Vijeće za regionalnu saradnju radi sa partnerima na definisanju i oblikovanju programa i uložit će sve svoje napore da se koordinira i prati napredak u svim oblastima politika. Naš cilj je da se uspostavi regionalni prostor u pogledu trgovine, investicija, digitalnog sektora i industrije i inovacija oslanjajući se na uspjeh evropskog načela četiri slobode – dodala je Bregu.\nGeneralna sekretarka Vijeća za regionalnu saradnju predstavila je Odboru izvještaj o aktivnostima Sekretarijata ove organizacije u periodu od oktobra 2020. do februara 2021. godine, koji je usvojen, i informisala članice Odbora o najvažnijim aktivnostima Sekretarijata u predstojećem periodu.\nGeneralna sekretarka Bregu informirala je Odbor i o inicijativi iznesenoj na jučerašnjem sastanku sa predstavnicima Svjetske zdravstvene organizacije o potrebi za regionalnom zdravstvenom platformom, s obzirom da je zdravlje prioritet cijelog svijeta.\nVijeće za regionalnu saradnju i Svjetska zdravstvena organizacije će raditi na iznalaženju načina saradnje kako bi se ova tema otvorila u okviru zajedničkog regionalnog tržišta, ali i projekta “Omladinska laboratorija zapadnog Balkana”, koji provodi Vijeće, a finansira Evropska unija, i strategije Jugoistočna Evropa 2030. na čijoj izradi Vijeće za regionalnu saradnju trenutno radi zajedno sa regionalnim partnerima.\nU nastavku sastanka, zamjenica generalne sekretarke Vijeća za regionalnu saradnju Tanja Miščević informirala je učesnice Odbora o tome dokle se stiglo sa strategijom Jugoistočna Evropa 2030. čiji je prvi nacrt Vijeće već pripremilo i koji se trenutno nalazi u procesu nacionalnih konsultacija u regionu.\nOčekuje se da će strategija Jugoistočna Evropa 2030. biti finalizirana do narednog sastanka Odbora Vijeća za regionalnu saradnju kako bi potom bila odobrena na samitu Procesa saradnje u jugoistočnoj Evropi u junu 2021. godine u Antaliji.\nGeneralna sekretarka Bregu je istakla izvanrednu sinergiju između Vijeća za regionalnu saradnju i trenutnog predsjedavajućeg Procesa saradnje u jugoistočnoj Evropi i Evropske unije i dodala da je “regionalna saradnja imala koristi od izuzetno posvećene Ankare kao predsjedavajuće Procesom saradnje u jugoistočnoj Evropi, koja koordinira napore da Proces postane efikasniji i da se sinergija sa Vijećem za regionalnu saradnju dodatno pojača”, saopćeno je iz Vijeća za regionalnu saradnju.


Novi uspeh Katarine Vučićević na takmičenju iz istorije | Savremena gimnazijaSavremena gimnazija\nNovi uspeh Katarine Vučićević na takmičenju iz istorije\nMay 26, 2021 Comments Off on Novi uspeh Katarine Vučićević na takmičenju iz istorije\nSavremena gimnazijalka Katarina Vučićević učestvovala je u subotu, 15. maja 2021. godine na regionalnom takmičenju iz istorije. Katarina je učešće u ovom takmičenju obezbedila odličnim rezultatom na opštinskom nivou. Zapaženim rezultatima i na regionalnom nivou Katarina se plasirala na republičko takmičenje, koje će biti održano u nedelju, 23. maja 2021. godine, u Šapcu.\n„Katarinino zalaganje i ljubav prema istoriji, učiteljici života, rezultirali su visokim mestom na opštinskom i regionalnom nivou takmičenja i plasmanom na republički nivo. Čast je imati učenika kakav je Katarina, koja je u kratkom periodu uspešno savladala obimno gradivo predviđeno programom za takmičenje. Siguran sam da će i na republičkom nivou ostvariti izuzetan uspeh”, rekao je profesor istorije Vidak Pejović.\nŽelimo Katarini i njenom profesoru puno sreće na regionalnom nivou takmičenja!


Predsednica Osmani sastala se sa ministrom inostranih poslova Portugalije Augustom Santosom Silvom - Novosti i Događanja - Predsednica Republike Kosovo - DR VJOSA OSMANI - SADRIU\nPredsednica Osmani sastala se sa ministrom inostranih poslova Portugalije Augustom Santosom Silvom\nPredsednica Republike Kosovo Vjosa Osmani se tokom posete Portugaliji sastala sa ministrom spoljnih poslova Augustom Santosom Silvom.\nPrema predsednici Osmani, prisustvo Kosova preko ambasade u ovoj državi je u funkciji intenziviranja dvostrane saradnje i gajenja dobrih odnosa među državama.\nNa sastanku sa ministrom Santosom Silvom predsednica Osmai govorila je i o dosadašnjim dostignućima Kosova ističući težnju za jačanjem vladavine prava. Predsednica je takođe pomenula i sveobuhvatne reforme u privredi.\nA što se tiče izazova predsednica Osmani istakla je da se Kosovo suočava sa izolacijom zbog neliberalizacija viza, ističući činjenicu da su sada ispunjeni svi uslovi. A što se tiče dijaloga sa Srbijom, predsednica Osmani istakla je da on svakako mora da se finalizuje sporazumom o recipročnom priznanju. Predsednica Osmani je tražila podršku Portugalije na evropskom putu Kosova, kao i na putu učlanjenja u međunarodne organizacije.\nU razgovoru sa portugalskim ministrom inostranih poslova predsednica Osmani je istakla da je Kosovo zainteresovano da finalizuje potpisivanje prvog privrednog bilateralnog sporazuma koji ima veze sa ukidanjem dvostrukog oporezivanja. U tom kontekstu, predsednica Osmani je istakla da dve države mogu sarađivati u oblasti odbrane, ekonomije, obrazovanja, kulture, sporta i stručnih obuka.


Vesti online / Scena / Estrada / Prijovićka, ne treba cice da vise do poda!\nAleksandra Prijović je u emisiji "Ja to tako" istakla kako se pristojno obukla, jer ju je oblačio Saša Vidić. On se kao i obično nije uzdržao, pa je dao svoj komentar.\n- Nije da moraš da nosiš rolku, ali ne treba da ti cice ispadnu do zemlje - rekao je stilista u emisiji koja će biti emitovana u nedelju.\n* Vidić opleo po Dragani Mirković: Živi u Beču, oblači se kao u Kasidolu\n* Vidić brani Prijovićkin izgled: Bolje sin gej, nego ćerka međed!\n* Aleksandra Prijović: Od kontejnera do sjaja\nESTRADA Kreator poručio Maji Nikolić: Hospitalizacija ili totalni remont


UDARNO – Stiglo upozorenje iz Amerike: “Ostalo nam je malo vremena da stanemo na put ofanzivi Rusije” – DnevniZurnal\nby admin 20/11/2021, 14:54 1.4k Views\nPredstavnici američkih obaveštajnih službi upozorili su da je ostalo malo vremena da se stane na put “ofanzivi” Rusije na Ukrajinu.\nPozivajući se na reči neimenovanih američkih i evropskih zvaničnika, Rusija, navodno, još uvek nije donela odluku šta će raditi sa vojskom koju je “nagomilala” na granici sa Ukrajinom, iako se Amerika prema toj činjenici “odnosi veoma ozbiljno”.\n“Predstavnici američkih službi nastoje da ubrzaju evropske zemlje po pitanju saradnje sa SAD kako bi se razmotrio paket ekonomskih i vojnih mera po pitanju obuzdavanja Moskve”, navodi list.\n“Njujork tajms” takođe piše i da je upravo iz tog razloga direktor američke Nacionalne obaveštajne službe Evril Hejns otputovao u Brisel kako bi informisao ambasadore NATO-a o mogućoj ofanzivi Rusije na Ukrajinu.\nUpravo to je, prema pisanju lista, i bila jedna od najvećih “kratkoročnih pretnji” tokom pregovora.\nRuski mediji, međutim, podsećaju da je predsednik Ruske Federacije Vladimir Putin u više navrata komentarisao upozorenja Zapada o navodnoj ofanzivi Moskve na Ukrajinu rekavši da su takve optužbe u najmanju ruku preuveličane.


Burno na relaciji London - Pariz: Poziv na konsultacije francuskoj ambasadorki | Aktuelno\nBurno na relaciji London – Pariz: Poziv na konsultacije francuskoj ambasadorki\nFrancuska je objavila popis sankcija koje bi mogle stupiti na snagu od 2. novembra ako ne bude potrebnog napretka u sporu s Britanijom\nLondon je objavio da želi pozvati francusku ambasadorku na konsultacije, kao odgovor Parizu na njegove prijetnje o odmazdi zbog premalo dozvola za ribolov.\nPariz zamjera Velikoj Britaniji da je ribarima nakon Brexita dala premalo ribolovnih dozvola.\nŠefica britanske diplomatije Liz Truss smatra da su akcije koje razmatra Francuska “neopravdane” i naložila je svojoj državnoj sekretarki zaduženoj za Evropu Wendy Morton “da pozove francusku ambasadorku”, navela je portparolka britanske vlade u saopštenju, piše Hina pozivajući se na AFP.\n“Ponavljamo da je vlada odobrila 98 posto zahtjeva za dozvole plovila EU-a za ribolov u vodama Velike Britanije”, dodala je portparolka, pozivajući se na podatak koji Francuska osporava i govori o 90 posto.\nU srijedu je Francuska objavila popis sankcija koje bi mogle stupiti na snagu od 2. novembra ako neće biti potrebnog napretka u ribolovnom sporu s Britanijom, rekavši da radi na drugom krugu koji bi mogao uticati na snabdijevanje električnom energijom njenom susjedu.\nFrancuska bi mogla pojačati granične i sanitarne provjere robe iz Britanije, uskraćujući njenim ribarskim brodovima pristup određenim lukama i pojačati provjere kamiona koji voze između dviju zemalja, navodi se u zajedničkom saopštenju francuskog ministarstva pomorstva i evropskih poslova.


Ponovo prekinuta sednica Skupštine\nIzvor: B92, Beta, Tanjug, 01.Apr.2009, 17:38\nBeograd -- Skupština Srbije i danas je prekinula rad, nakon što su sa sednice, zbog kršenja reda i nepoštovanja parlamenta, udaljeni svi poslanici radikala.\nKao i juče, Skupština Srbije i danas je radila dva puta po pola sata i zasedanje će nastaviti i sutra. Zbog kršenja reda i nepoštovanja parlamenta, svim poslanicima radikala koji su bili u sali izrečene su mere udaljenja sa sednice. Umesto o grbu i himni, poslanici su i danas raspravljali o tome ko će gde da sedi.\nU toka dva dana pokušaja da se održi sednica parlamenta, ukupno 48 poslanika je udaljeno, jedan poslanik je izbačen još ranije zbog tuče, tako da će sednici sutra moći da prisustvuje još samo devet poslanika radikala.\nRadikali kažu da ne odustaju od svojih zahteva.\nPotpredsednica republičkog parlamenta Gordana Čomić prvo je je udaljila šestoricu poslanika Srpske radikalne stranke koji nisu ni danas hteli da zauzmu mesta u poslaničkim klupama predviđenim za njih.\nPosle toga, ostali radikali neprestano su skandirali i ometali rad i na kraju su svi izbačeni.\nSve je počelo tako što su se pojedinim poslanicima Srpske radikalne stranke i danas više sviđale fotelje koje su, odlukom Administrativnog odbora, namenjene poslanicima LDP-a.\nKao i 15 kolega koji su juče udaljeni sa sednice, još šest radikala danas je odlučilo da sedne na ta mesta.\nZbog grubog kršenja Poslovnika i odluke Skupštine, reagovala je potpredsednica republičkog parlamenta Gordana Čomić, koja je u tom trenutku vodila sednicu.\nTada su i ostali poslanici radikala ustali i neprestano reklamirali Poslovnik, a šestorica njih nisu hteli da se vrate na svoja mesta, pa im je izrečena druga opomena, oduzeta im je reč, da bi na kraju bili i udaljeni sa sednice.\nPosle pauze od sat vremena, nastavljen je rad parlamenta.\nPredlog zakona o izgledu i upotrebi grba, zastave i himne pokušao je da predstavi ministar Oliver Dulić.\nPreostali poslanici radikala za vreme izlaganja o najvišim državnim obeležjima neprestano su skandirali: "Poslovnik” i "Srbija”.\nZbog takvog ponašanja, i ostali polanici Srpske radikalne stranke udaljeni su sa sednice.\nŠef poslaničke grupe Srpske radikalne stranke Dragan Todorović optužio je vladajuću koaliciju da preduzima sve mere kako bi izazvala reakciju radikala povodom rasporeda sedenja u Domu Narodne skupštine.\n"Nikada nismo pristali na ovakav raspored sedenja", rekao je Todorović novinarima u parlamentu i naveo da su radikali juče predložili da se napravi pauza i da se dogovore o rasporedu sedenja.\nPotpredsednica Skupštine Srbije Gordana Čomić uputila je danas izvinjenje svim građanima Srbije zbog "scene nedostojne bilo kog parlamenta i obećala da će u radu Skupštine biti reda i rada".\n"Žao mi je što je došlo do incidenta, jer radikali nisu poštovali izrečene kaznene mere. Oni su na svoj nasilan način onemogućili rad parlamenta", kazala je Čomićeva i navela da će radikali, kad se vrate u klupe pošto im isteknu kazne, poštovati Poslovnik.\nOn je optužio vladajuću koaliciju da ne želi dogovor sa SRS-om, ali da će radikali predložiti izmenu rasporeda sedenja.\nA šef poslaničke grupe Socijalistička partija Srbije-Jedinstvena Srbija Branko Ružić izjavio je da se radikalima ne može izaći u susret dok ne podnesu zahtev za drugačiji raspored sedenja u skupštinskoj sali.\nRužić je novinarima u Domu Narodne skupštine rekao da poslanici Srpske radikalne stranke nisu podneli inicijativu za izmenu rasporeda sedenja.\nOn je ponovio da radikali 5. marta, kada je Administrativni odbor doneo odluku o rasporedu sedenja u renoviranoj sali Doma Narodne skupštine, nisu bili protiv.\nRužić je kazao da radikali koji su udaljeni sa sednice neće moći da prisustvuju sednicama i da će, samim tim, doći do racionalizacije troškova.\nŠef poslaničkog kluba Napred Srbijo Tomislav Nikolić izjavio je da predsedavajuća Skupštini Srbije radi u sklada sa Poslovnikom i da je dobro postupila kada je udaljila poslanika sa sednice.\nNikolić je novinarima u Domu Narodne skupštine rekao da radikali nisu bili protiv rasporeda sedenja 5. marta, kada je Administrativni odbor donosio odluku o tome.\nPrema njegovoj oceni, kazne za poslanike SRS-a su opravdane i zato je prvi put glasao za izricanje novčanih kazni na sednici Administrativnog odbora.\nNezadovoljni i DSS i NS\nPoslaničke grupe Demokratske stranke Srbije i Nove Srbije napustile su sednicu parlamenta zato što, kako su naveli, "ne postoje elementarni uslovi za rad parlamenta”.\nPoslanici su napustili zasedanje i pre nego što je potpredsednica Skupštine Gordana Čomić prekinula sednicu čiji su rad ometali radikali skandirajući: "Živela Srbija”, "Poslovnik, Poslovnik”.\nZamenik šefa poslaničke grupe DSS-a Radojko Obradović rekao je da su poslaničke grupe DSS-a i NS-a napustile salu zato što "ne postoje elementarni uslovi za rad parlamenta".\n"Danas se odlučuje i raspravlja o jednom izuzetno važnom zakonu, Zakonu o državnim simbolima i načinu na koji će se upotrebljavati ti simboli”, rekao je Obradović novinarima u parlamentu.\nOn je rekao da, iako je dugo najavljivano da će prelazak u novu salu i novi poslovnik rešiti sve probleme, danas ministar za zaštitu životne sredine Oliver Dulić predstavlja Zakon o državnim simbolima tako što sedi, iako je u Skupštinu uvedena savremena tehnika.\nObradović je rekao da ni juče nisu imali gde da sede, a danas novinarima nije obezbeđeno ni da pogledaju šta se dešava u sali.\nRadikali kažnjeni sa milion i po dinara\nAdministrativni odbor Skupštine Srbije kaznio je 48 poslanika Srpske radikalne stranke koji su udaljeni sa sednica parlamenta u ponedeljak i u utorak sa ukupno 1.536.000 dinara, izjavio je predsednik Odbora Nenad Konstatinović.\nOn je rekao da je Odbor danas na prvoj sednici kaznio sa po 32.000 dinara šest poslanike SRS-a koji su jutros udaljeni iz sale.\nOdbor je takođe kaznio sa po 32.000 dinara još 27 poslanika SRS/a koji su posle pauze udaljeni zbog kršenja Poslovnika, nepoštovanja odluke o rasporedu sedenja poslanika u sali Doma Skupštine Srbije i ometanja ministra dok je obrazlagao Predlog zakona.\nMinistrovo obrazlaganje Predloga zakona\nMinistar za zaštitu životne sredine i prostorno planiranje Oliver Dulić rekao je danas da Srbija, kao stara evropska država, čije su tradicije i simboli dobro poznati širom Evrope i pod kojima je ona gradila najbolje evropske i svetske odnose, treba da ima Ustavom i zakonom potpuno uređene državne simbole, a to danas nema.\nDulić je, obrazlažući Predlog zakona o izgledu i upotrebi grba, zastave i himne Republike Srbije, rekao da državni simboli predstavljaju oznake entiteta i suverenosti država, duboko usađene u kolektivno pamćenje svakog naroda i da se njima predstavlja država i izražava jedinstvo, odanost i pripadnost državi.\nPrema njegovim rečima, Ustav Srbije iz 2006. godine utvrdio je da Srbija ima svoj grb, zastavu i himnu.\nMeđutim, u sadašnjem ustavnom i pravnom poretku Srbije pitanja koja se odnose na izgled i upotrebu grba, zastave i himne Srbije nisu uređena zakonom.\nUtvrđeno je da se grb Srbije koristi kao veliki grb i mali grb, da se zastava koristi kao narodna i kao državna zastava, a himna Republike Srbije je svečana pesma "Bože pravde” Jovana Đorđevića, na muziku Davorina Jenka.\nU predloženom zakonu, grb Republike Srbije je grb utvrđen Zakonom o grbu Kraljevine Srbije od 16. juna 1882. godine i koristi se kao veliki grb i mali grb.\nPredviđeno je da Srbija ima narodnu i državnu zastavu - trobojku, na kojoj su odozgo nadole: crvena, plava i bela boja, a državna zastava ima i mali grb Srbije.\nDulić je, na kraju obrazlaganja, pozvao poslanike da glasaju za predloženi zakon i da sa ponosom nose odličje države Srbije.\nNakon Dulićevog izlaganja, zbog ponašanja poslanika SRS-a, prekinuta je sednica Skupštine.\n05:46: Prvi "Serbia Marathon", Branković: Velika masovnost


Почели "Петровдански дани" - Јадовно 1941. - КУЛТУРА СЈЕЋАЊА\nPočeli “Petrovdanski dani”\nPodsjećanjem na srpska stradanja u i oko Srebrenice u posljednjem ratu, posebno na Petrovdan 1992. godine, u ovom mjestu večeras je počela memorijalna manifestacija “Petrovdanski dani”.\nSrebrenica – “Petrovdanski dani”\nNakon otvaranja i obraćanja predsjednika Organizacije porodica zarobljenih i poginulih boraca i nestalih civila Srebrenice Mladena Grujičića, prikazan je dokumentarni film “Djeca” banjalučkog režisera Denisa Bojića, snimljenog u produkciji Radio-televizije Republike Srpske, a koji je nagrađivan na više međunarodnih festivala.\nFilm je dokumentarna priča o srpskom stradanju u posljednjem ratu i govori o četiri od ukupno 36 srpskih porodica koje su ostale bez troje i više djece u toku rata.\nU filmu roditelji poginule trojice braće Žutić iz Gustovara kod Mrkonjić Grada, trojice braće Lazarević iz Šadića kod Vlasenice i trojice poginule braće Milovanovića iz Mirosavaca kod Lopara, te dvojice sinova i njihove sestre iz porodice Bjelica iz Trnova svjedoče o stradanjima svoje djece i načinu kako su ubijeni od istih neprijatelja.\nBojić je prisustvovao promociji filma i rekao da je to samo mali dio istine o srpskim stradanjima koja se ponavljaju u ratovima u posljednjem vijeku i da bi se slični filmovi, koji svjedoče o srpskim žrtvama u borbi za slobodu, mogli snimati svakodnevno.\nGrujičić je poručio da su borba protiv zaborava žrtava i odavanje počasti nastradalima za slobodu i Republiku Srpsku, cilj ove manifestacije.\nNad Srbima u srebreničkim selima počinjeni su brojni zločini, a petoro ih je živo zapaljeno u prvim upadima u Gnionu, Osredak, Čumaviće.\nOd 9.000 Srba u srebreničkoj opštini, čak 8.000 je protjerano 1992. godine, njihova imovina opljačkana, sela spaljena.\nGrujičić je rekao da su ovdašnji Srbi u ratu bili svjedoci i žrtve zločina, a danas sudske i međunarodne nepravde.\nOn je podsjetio da su prve žrtve na ovom prostoru bili Srbi od kojih je prvi ubijen Ljubo Stjepanović početkom aprila 1992. godine.\nTada je i počelo etničko čišćenje Srba i uništavanja svega srpskog u srebreničkoj opštini gdje je odmah formirano osam logora u kojima su zarobljeni Srbi mučeni i ubijani na najsvirepije načine.\n“Kako je moguće da za 3.267 ubijenih Srba u srednjem Podrinju niko nije odgovarao za 24 godine”, pita Grujičić i ističe da se i ove godine “Petrovdanski dani” održavaju pod geslom “Zločin bez kazne”.\nOn je rekao da je to neprihvatljivo za Srbe koji 24 godine čekaju pravdu i moraju dokazivati da su ginuli i ubijani i da nisu sami sebe ubijali.\n“Predstoji nam dalja borba za istinu i pravdu od koje nećemo odustati uprkos diskriminatorskom odnosu Tužilaštva i Suda BiH prema srpskim žrtvama i njihovim porodicama po čijim se rezultatima želi nametnuti vjerovanje da su Srbi sami sebe ubijali i da su oni pobili i Srbe i Bošnjake”, poručio je Grujičić.\nOn je istakao da međunarodna javnost i zapadne sile govore samo o jednom zločinu u Srebrenici 1995. godine, a ne pominju zločine nad Srbima u Ratkovićima, Brežanima, Zalazju, Podravanju, Skelanima i drugim mjestima gdje su muslimanske snage ubile oko 500 Srba, većinom civila.\n“Nikada nećemo odustati od borbe da takozvani `pravedni` svijet shvati istinu da je ovdje stradao i srpski narod i da su nad njim počinjeni kontinuirani sistematski zločini od 1992. do 1995. godine”, istakao je Grujičić.\nOn je dodao da Srbi žele samo istinu i pravdu, mir i slobodu i da normalno žive sa ostalim narodima na ovim prostorima kao i svaki civilizovani narod.\nNa otvaranju “Petrovdanskih dana”, kao zadaci pred srpskim narodom i pokoljenjima, istaknuti su borba za odbacivanje kolektivne krivice koja se želi nametnuti Srbima, za procesuiranje počinilaca zločina nad srpskim narodom, te za pronalazak i dostojno sahranjivanje nestalih.\n“Petrovdanski dani” održavaju se 21. put kao znak sjećanja na 69 ubijenih srpskih vojnika i civila na Petrovdan 1992. godine, koje su muslimanske snage ubile u srebreničkim selima Zalazje i Sase, te u Biljači i Zagonima kod Bratunca.\nTog dana zarobljena su 22 Srbina na Zalazju, od kojih je 10 pronađeno i identifikovano prije četiri godine, dvoje je ekshumirano ranije, a 10 se još vode kao nestalo.\nPetodnevni program ove manifestacije obuhvata takmičenja u malom fudbalu i basketu koja su počela večeras, te više kulturnih sadržaja, kao sutrašnje centralno obilježavanje stradanja srpskog naroda srednjeg Podrinja i Birča u Bratuncu.\nPredviđena je tradicionalna akcija dobrovoljnog davanja krvi sutra u 8.00 časova, zatim posjete porodicama poginulih boraca i ratnim invalidima, te paljenje petrovdanskih lila.\nManifestacija će biti završena na Petrovdan parastosom za poginule Srbe kod Spomen-obilježja u selu Zalazje.\nSutra pomen za nastradale Srbe srednjeg Podrinja i Birča\nŠira slika zamućena: Priče o Srebrenici zasenile stradanja Srba


SAOPŠTENJE:Predstavnici Minisatrstva zdravlja i Ministarstva prosvjete razgovarali sa članovima delegacije Biroa za zdravstvo Centralne Vlade Šangaja\nDatum objave: 04.07.2017 15:04 | Autor: PR služba\nDržavni sekretar u Ministarstvu zdravlja Milovan Vujović i generalna direktorica u Direktoratu za visoko obrazovanje u Ministarstvu prosvjete Mubera Kurpejović sa saradnicima, u ponedeljak 03.07.2017. godine razgovarali su sa predstavnicima delegacije biroa za zdravstvo Centralne Vlade Šangaja, na čijem je čelu Han Weijun.\nTeme razgovora bile su način organizacije zdravstvenog sistema, stepen naučno tehnološke opremljenosti zdravstvenih ustanova, kao i obrazovanje kadrova za oblast medicine na svim nivoima. Šangaj je jedan od tri svjetska centra u kojem se nalaze najsavremenije fabrike za proizvodnju medicinskih sredstava i opreme, a drugi je, poslije Berlina, otvorio centar sa protonskim nožem.\nPredstavnici Fudan Univerziteta, jednog od tri najveća u Kini za oblast medicinskih nauka i Shanghai Jiao Tong University School of Medicine iz Šangaja inicirali su uspostavljanje saradnje u razmjeni kadrova, studenata, profesora i dalja stručna usavršavanja i edukaciju.\nTakođe, kao polje sa ostvarivanje saradnje i jačanje postojeće predstavlja ulaganje u zdravstveni turizam, kao i korišćenje nekih od naših rehabilitacionih centara za kineske državljane i penzionere.\nNa sastanku je istaknuta važnost nastavka i unapređenja međudržavne saradnje, te produbljivanja strateškog partnerstva, posebno kada je u pitanju promocija i primjena kineske tradicionalne medicine u Crnoj Gori.


Upravljanje investicionim projektima | EU Build - Budite uspešniji\nUspešni investitori imaju snagu volje da vode posao, poznaju tržište, imaju dovoljno tačne procene koliko će ih šta koštati i za koliko će šta moći da prodaju.\nPored volje, pameti, intuicije i znanja, uspešnom investitoru treba i dan koji traje 100-tinak sati, da bi svoju investiciju realizovao kako je zamislio.\nEU Build pomaže investitorima da svoju volju i pamet iskoriste na najbolji mogući način.\nPrema željama investitora mi obavljamo sve prateće poslove tokom investicionih projekata, da bi investitor mogao da se slobodno fokusira na svoje najvažnije obaveze. Takođe, imamo veliko iskustvo u obukama, pa možemo naučiti vaše zaposlene kako da sami uspešnije rade na investiciji.\nZa investitore realizujemo složene i birokratski zahtevne procedure, koristimo svoje iskustvo da bismo pripremili analize koje omogućavaju brzo donošenje pravih odluka, pomažemo u izboru projektanata i izvođača, a kasnije kontrolišemo njihov rad i brinemo se da ispune želje investitora.\nPripremamo ugovore o projektovanju i građenju koji će zaštiti investitora od nepotrebnih rizika. Imamo veliko iskustvo u pripremi FIDIC ugovora i upravljanju investicionim projektima koji su ugovoreni po FIDIC-u.\nPrema vašim željama planiramo izradu tehničke dokumentacije i građenje, a kasnije proveravamo da li projektanti i izvođači rade po planu.\nMožemo da do detalja sagledamo stanje vaše investicije tako da u svakom trenutku možete biti sigurni gde se zaista nalazite i kako najbolje možete da smanjite troškove.\nUspešno sarađujemo sa javnom upravom tako da možemo da organizujemo efikasno prikupljanje dokumentacije, dobijanje dozvola, uslova i saglasnosti kao i dobijanje upotrebne dozvole.\nObezbeđujemo komunikaciju između učesnika u projektu i vodimo evidenciju o komunikaciji.\nAko je to za vašu investiciju bitno, neposredno sarađujemo sa bankama radi pripreme potrebne dokumentacije i kasnijeg izveštavanja na način koji banka zahteva.


Vučić: Strane službe se umešale u nerede u Kazahstanu, ovde se to neće desiti /video/ - 06.01.2022, Sputnik Srbija\nVučić: Strane službe se umešale u nerede u Kazahstanu, ovde se to neće desiti /video/\nPredsednik Srbije Aleksandar Vučić rekao je da su se u Kazahstanu umešale strane službe različitih velikih sila i dodao da se nemiri i neredi po Srbiji poput... 06.01.2022, Sputnik Srbija\nVučić je govoreći o predstojećim predsedničkim izborima u Srbiji kazao da njegovi politički protivnici ne misle da mogu da pobede kandidata koji je za progres i prosperitet Srbije, ali da to govore, jer se nadaju da će neko sa strane ogromnim novcem da ih pogura da čine nemire i nerede po Srbiji poput onih u Kazahstanu, ali da se to ovde neće desiti."Ne misle oni da mogu da pobede kandidata koji je za progres i prosperitet Srbije, nisu oni toliko glupi i neobavešteni", istakao je Vučić odgovarajući na pitanje povodom tvrdnji njegovih političkih oponenata da će on izgubiti izbore u aprilu.Vučić je napomenuo da su izbori za predsednika daleko, a daleko je i raspisivanje i da će se videti ko će biti kandidati i ko će da pobeđuje, a ko da gubi."Oni to govore jer se nadaju da će neko sa strane ogromnim novcem da ih pogura da čine nemire i nerede po Srbiji ne bi li napravili nesto poput onoga u Kazahstanu gde ćete imati na stotine ili hiljade mrtvih i razorenu zemlju za mnogo godina unapred", ukazao je Vučić, a preneo Tanjug.\nsrbija, aleksandar vučić, srbija – politika, protesti u kazahstanu\nPredsednik Srbije Aleksandar Vučić rekao je da su se u Kazahstanu umešale strane službe različitih velikih sila i dodao da se nemiri i neredi po Srbiji poput onih u Kazahstanu ovde neće desiti.\nVučić je govoreći o predstojećim predsedničkim izborima u Srbiji kazao da njegovi politički protivnici ne misle da mogu da pobede kandidata koji je za progres i prosperitet Srbije, ali da to govore, jer se nadaju da će neko sa strane ogromnim novcem da ih pogura da čine nemire i nerede po Srbiji poput onih u Kazahstanu, ali da se to ovde neće desiti.\n"Ne misle oni da mogu da pobede kandidata koji je za progres i prosperitet Srbije, nisu oni toliko glupi i neobavešteni", istakao je Vučić odgovarajući na pitanje povodom tvrdnji njegovih političkih oponenata da će on izgubiti izbore u aprilu.\nVučić je napomenuo da su izbori za predsednika daleko, a daleko je i raspisivanje i da će se videti ko će biti kandidati i ko će da pobeđuje, a ko da gubi.\n"Oni to govore jer se nadaju da će neko sa strane ogromnim novcem da ih pogura da čine nemire i nerede po Srbiji ne bi li napravili nesto poput onoga u Kazahstanu gde ćete imati na stotine ili hiljade mrtvih i razorenu zemlju za mnogo godina unapred", ukazao je Vučić, a preneo Tanjug.\nPeti dan nemira u Kazahstanu: Policija uspostavlja red u gradovima, mirovnjaci stigli u pomoć /video/\n6 Januar, 22:22